cyanic-selkie/wikianc huggingface dataset:
മെലാനി ചെങ്
ചെങ്ങിന്റെ ആദ്യ സാങ്കൽപ്പിക സൃഷ്ടിയാണ് ഓസ്‌ട്രേലിയ ഡേ. ഓസ്‌ട്രേലിയൻ അനുഭവത്തിന്റെ ബഹുസാംസ്‌കാരിക സ്വഭാവം പര്യവേക്ഷണം ചെയ്യുന്ന പതിനാല് ചെറുകഥകളുടെ സമാഹാരമാണിത്. ഫിക്ഷനുള്ള 2018-ലെ വിക്ടോറിയൻ പ്രീമിയർ സാഹിത്യ അവാർഡ് ഇതിന് ലഭിച്ചിരുന്നു. അവരുടെ രണ്ടാമത്തെ പുസ്തകം, റൂം ഫോർ എ അപരിചിതൻ, 2019-ൽ പ്രസിദ്ധീകരിച്ചു. 2020-ലെ മൈൽസ് ഫ്രാങ്ക്ലിൻ ലിറ്റററി അവാർഡിനായി നീണ്ട പട്ടികയിൽ ഉൾപ്പെട്ട നിരൂപക പ്രശംസയും ലഭിച്ചു. അവരുടെ "ഓൾ ദി അദർ സ്റ്റോറീസ്" എന്ന പ്രബന്ധത്തിന് 2018-ലെ ഹോൺ പ്രൈസിനായി ഷോർട്ട്‌ലിസ്റ്റ് ചെയ്യപ്പെട്ടു.
ബിപിൻ ബീഹാറി ഗാംഗുലി
ഇന്ത്യൻ സ്വാതന്ത്ര്യ പ്രസ്ഥാനത്തിലെ ഒരു നേതാവായിരുന്നു "ബിപിൻ ബീഹാറി ഗാംഗുലി".1887ൽ ബംഗാളിലെ ഹാലിസാഹർ നോർത്ത് 24 പിജീസ് ലീണ്‌ ഇദ്ദേഹം ജനിച്ചത്.
ഇന്ത്യൻ നാഷണൽ കോൺഗ്രസ്സിനൊപ്പം നിസ്സഹരണ പ്രസ്ഥാനത്തിൽ ഇദ്ദേഹം പങ്കെടുത്തു.1923ൽ ഇദ്ദേഹം ബംഗാൾ കോൺഗ്രസ് സെക്രട്ടറിയായി ചുമതലയേറ്റു.ബിപിൻ ബെഹരി ഗാംഗുലി സ്ഥാപിച്ച ആത്മോന്നതി സമിതി, ബംഗാളിലെ മറ്റൊരു വിപ്ലവ പ്രസ്ഥാനമായിരുന്നു .ഇന്ത്യക്ക് സ്വാതന്ത്യം കിട്ടിയപ്പോൾ 1950കളിൽ പശ്ചിമ ബംഗാൾ മന്ത്രിയായി.അദ്ദേഹത്തിന്റെ സ്മരണാർഥം നൽകിയ ബിപിൻ ബീഹാറി ഗാംഗുലി സ്ട്രീറ്റ് കൊൽക്കത്തയിലാണ്.
അനുശീലൻ സമിതിലെ ജുഗാന്തർ വിഭാഗത്തിലെ അംഗമായിരുന്നു ഇദ്ദേഹം റോഡ കമ്പനിയുടെ ആയുധ മോഷണ കേസിലെ പ്രധാനികളിൽ ഒരാളായിരുന്നു ഇദ്ദേഹം.ബാനർജി, ഹരിദാസ് ദത്ത, ബിപിൻ ബിഹാരി ഗാംഗുലി എന്നിവരോടൊപ്പം മോഷണം പ്ലാൻ തയ്യാറാക്കിയ പ്രണബ് എന്നിവരുടെ പ്രതിമകൾ ഇന്നത്തെ കൊൽക്കത്തയിൽ മോണോങ്ക ലേനിൽ സ്ഥാപിച്ചിട്ടുണ്ട്.
അവലംബം
വർഗ്ഗം:ഇന്ത്യൻ സ്വാതന്ത്ര്യ സമര തിരുത്തൽ യജ്ഞം 2018 വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:അപൂർണ്ണ ലേഖനങ്ങൾ
ശെഖെവാൾ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു ഗ്രാമമാണ് ശെഖെവാൾ. ശെഖെവാൾ ഗ്രാമത്തിന്റ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 97 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 81 പുരുഷന്മാരും 16 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 86.6 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 70.1 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ശെഖെവാൾ ലെ 278 പേരും പട്ടിക ജാതി വിഭാഗത്തിൽ പെടുന്നു.
തലയൽ എസ്.കേശവൻ നായർ
ജീവിതരേഖ
തലയൽ എസ്.കേശവൻ നായർ മ. (ജ.1930 മാർച്ച്‌ 12 -മ. 2015 ജൂലായ്‌ 13)
നവീന വില്പാട്ടിന്റെ ഉപജ്ഞാതാവായ തിരുവട്ടാർ ബാലൻ പിള്ളയുടെ ശിഷ്യനായിരുന്നു കേശവൻ നായർ. യക്ഷിക്കഥകളും തമ്പുരാൻ കഥകളും പാടിയിരുന്ന വില്പാട്ടിൽ മാറ്റം വരുത്തി നിരവധി പുതുമകളോടെ അവതരിപ്പിച്ചു. കുമാരനാശാന്റെയും വള്ളത്തോളിന്റെയും കവിതകളും സ്വദേശാഭിമാനി രാമകൃഷ്ണപിള്ളയുടെ ജീവിത കഥയും കേശവൻ നായർ വില്പാട്ടിലൂടെ വേദികളിൽ അവതരിപ്പിച്ചിരുന്നു. 2015 ൽ മരണമടഞ്ഞു.
ചപ്പും ചവറും’ എന്ന പേരിൽ അദ്ദേഹം തയ്യാറാക്കിയ ഓർമക്കുറിപ്പുകൾ മരണാനന്തരം കണ്ടെടുത്ത്‌ പുസ്‌തകരൂപത്തിലാക്കിയിട്ടുണ്ട്‌. തലയൽ കേശവൻ നായർ ട്രസ്റ്റാണ് പുസ്തകം പ്രസിദ്ധീകരിച്ചിരിക്കുന്നത്‌.
* പുരസ്കാരങ്ങൾ
* ഗുരുപൂജാ പുരസ്‌കാരം
(സംഗീതനാടക അക്കാദമി)
* ഫോക്ക്‌ലോർ അക്കാദമി അവാർഡ്
* ഫോക്ക്‌ലോർ അക്കാദമി ഫെല്ലോഷിപ്പ്
* തിക്കുറിശ്ശി അവാർഡ്
* ഭാരതീയ വിചാരകേന്ദ്രം അവാർഡ്
അവലംബം
വർഗ്ഗം:വിൽപാട്ട് കലാകാരന്മാർ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ വർഗ്ഗം:ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ വർഗ്ഗം:2015-ൽ മരിച്ചവർ വർഗ്ഗം:ജൂലൈ 13-ന് മരിച്ചവർ
തോഷികോ യുവാസ
ജപ്പാൻ സ്വദേശിയായ ആദ്യ അണുകേന്ദ്രഭൗതികശാസ്ത്രജ്‍ഞയാണ് തോഷികോ യുവാസ (湯浅年子, 11 ഡിസംബർ 1909 – 1 ഫെബ്രുവരി 1980).
ആദ്യകാല ജീവിതവും വിദ്യാഭ്യാസവും
1909-ൽ ടോക്കിയോയിലെ ടൈറ്റോ വാർഡിൽ ജനിച്ചു. യുവാസയുടെ പിതാവ് ജപ്പാൻ പേറ്റന്റ് ഓഫീസിൽ ജോലി ചെയ്തിരുന്ന ഒരു എൻജിനീയറായിരുന്നു. അമ്മ ഒരു പരമ്പരാഗത സാഹിത്യ കുടുംബത്തിൽ നിന്നായിരുന്നു. ഏഴ് കുട്ടികളിൽ ഏറ്റവും ഇളയവളായിരുന്നു തോഷികോ. 1927 മുതൽ 1931 വരെ ടോക്കിയോ വിമൻസ് ഹയർ നോർമൽ സ്കൂൾ (ഇപ്പോൾ ഓച്ചനോമിസ് യൂണിവേഴ്സിറ്റി) യിൽ സയൻസ് ഡിവിഷനിലായിരുന്നു പഠനം. 1927ൽ ടോക്കിയോ ബുൺറികാ യൂണിവേഴ്സിറ്റിയിൽ (ഇപ്പോൾ സുകുബ സർവ്വകലാശാല) ഭൗതികശാസ്ത്രത്തിന് ചേർന്ന ജപ്പാനിലെ ആദ്യ വനിതയായി. ജപ്പാനിൽ ഭൗതികശാസ്ത്രം പഠിക്കാൻ. 1934ൽ ബിരുദം നേടി.
ഔദ്യോകിക ജീവിതം
പാരിസിലെ റേഡിയം ഇൻസ്റ്റിറ്റ്യൂട്ടിലെ ഐറീൻ, ഫ്രെഡറിക് ജോല്യോട്ട്-ക്യൂറി എന്നിവർ കൃത്രിമ റേഡിയോ ആക്ടിവിറ്റി കണ്ടുപിടിച്ചത് യൂസയെ പ്രചോദനമായിരുന്നു. യൂറോപ്പിൽ രണ്ടാം ലോകമഹായുദ്ധം ആരംഭിച്ചെങ്കിലും, ടോക്കിയോയിലെ പ്രതികൂല ഗവേഷണ പരിതഃസ്ഥിതി മൂലം യുവാസ 1940 ൽ പാരിസിലേക്ക് മാറി. കോളേജ് ഡി ഫ്രാൻസിലെ ഫ്രെഡറിക് ജോല്യോട്ട്-ക്യൂറിയുടെ കീഴിൽ അവർ പ്രവർത്തിച്ചു. അവിടെ ആൽഫാകണികകളും ബീറ്റാകണികകളും പുറപ്പെടുവിക്കുന്ന കൃത്രിമ റേഡിയോആക്ടീവ് ന്യൂക്ലിയയ്യെ പറ്റിയും ബീറ്റാകണികകളുടെ ഊർജ്ജ വർണ്ണരാജിയെ പറ്റിയും ഗവേഷണം നടത്തി. 1943 ൽ ശാസ്ത്രത്തിൽ ഡോക്ടറേറ്റ് നേടി.
1944 ഓഗസ്റ്റിൽ പാരിസിൽ നിന്ന് ബെർലിനിലേക്ക് മാറാൻ നിർബന്ധിതയായി. ബെർലിൻ യൂണിവേഴ്സിറ്റിയിലെ ലബോറട്ടറിയിൽ ഗവേഷണം തുടർന്നുകൊണ്ട് സ്വന്തമായി ബീറ്റാ റേ സ്പെക്ട്രോമീറ്റർ വികസിപ്പിച്ചെടുത്തു. 1945-ൽ സോവിയറ്റ് അധികാരികൾ യുവാസയെ ജപ്പാനിലേക്ക് തിരിച്ചുപോകാൻ ഉത്തരവിടുകയുണ്ടായി. തിരിച്ചുപോകുമ്പോൾ താൻ വികസിപ്പിച്ചെടുത്ത സ്പെക്ട്രോമീറ്ററും യുവാസ കൂടെ കൊണ്ടുപോയി. ടോക്കിയോയിൽ തിരിച്ചെത്തിയ ശേഷം ടോക്കിയോ വിമൻസ് ഹയർ നോർമൽ സ്കൂളിൽ വീണ്ടു പ്രൊഫസർ ആയി തിരിച്ചെത്തി. ജപ്പാനിലെ ആണവ ഗവേഷണം അമേരിക്ക നിരോധിച്ചതോടെ യുവാസക്ക് തന്റെ മുമ്പത്തെ ഗവേഷണം തുടരാനായില്ല. 1946 മുതൽ 1949 വരെ റിക്കൻ നിഷിന സെന്റർ ഫോർ ആക്സിലറേറ്റർ ബേസ്ഡ് സയൻസിൽ പ്രവർത്തിച്ചു. 1948-1949 കാലയളവിൽ ക്യോട്ടോ യൂണിവേഴ്സിറ്റിയിൽ പ്രൊഫസറായി ജോലി ചെയ്തു.
1949 മെയ് മാസത്തിൽ ഫ്രാൻസിൽ തിരിച്ചെത്തിയ യുവാസ ഒക്കാനോമിസു സർവ്വകലാശാലയിലെ പ്രൊഫസർ ആയിരിക്കെ തന്നെ കേംബ്രിഡ്ജിലെ ഡിയ ലാ റെച്ചർച്ചെ സയന്റിഫികിൽ (സി.എൻ.ആർ.എസ്) ഗവേഷകയായി പ്രവർത്തനം ആരംഭിച്ചു. 1955ൽ ഒക്കാനോമിസു സർവ്വകലാശാലയിൽ നിന്ന് വിരമിച്ച ശേഷം ഫ്രാൻസിൽ തന്നെ സ്ഥിരതാമസമാക്കാൻ തീരുമാനിച്ചു. പിന്നീ‍ട് സി.എൻ.ആർ.എസിൽ വിൽസൺ ചേമ്പർ ഉപയോഗിച്ച് ബീറ്റാ ശോഷണത്തിൽ ഗവേഷണം തുടങ്ങിയ യുവാസ ബിക്കിനി അറ്റോളിൽ ഹൈഡ്രജൻ-ബോംബ് പരീക്ഷണത്തിന്റെ അപകടങ്ങളെക്കുറിച്ച് 1954 ലെ ഒരു ലേഖനം പ്രസിദ്ധീകരിച്ചു. 1957 ൽ സി.എൻ.ആർ.എസിൽ മുഖ്യ ഗവേഷകയായി സ്ഥാനക്കയറ്റം ലഭിച്ചു. 1960കളിൽ സിൻക്രോസൈക്ലോട്രോൺസ് ആണവപ്രവർത്തനങ്ങളെ പറ്റിയുള്ള ഗവേഷണത്തിൽ ശ്രദ്ധ കേന്ദ്രീകരിക്കുകയും 1962ൽ ക്യോട്ടോ യൂണിവേഴ്സിറ്റിയിൽ നിന്ന് ഡോക്ടറേറ്റ് കരസ്ഥമാക്കുകയും ചെയ്തു.
മരണം
1980 ജനുവരിയിൽ രോഗബാധിതയായതിനെ തുടർന്ന് റൌണിലെ സെന്റർ ഹെൻ‍റി-ബെക്വറെൽ ആശുപത്രിയിൽ പ്രവേശിപ്പിച്ചു. 1980 ഫെബ്രുവരി 1-ാം തിയതി, 70-ാം വയസ്സിൽ അർബുദബാധയെ തുടർന്ന് മരണമടഞ്ഞു.
അവലംബം
വർഗ്ഗം:1909-ൽ ജനിച്ചവർ വർഗ്ഗം:1980-ൽ മരിച്ചവർ വർഗ്ഗം:20-നൂറ്റാണ്ടിലെ ഭൗതിക ശാസ്ത്രജ്ഞർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:ജാപ്പനീസ് ഭൗതികശാസ്ത്രജ്ഞർ വർഗ്ഗം:വനിതാ ഭൗതികശാസ്ത്രജ്ഞർ
സഞ്‌ജയ് ഖോസ്‌ല
അമേരിക്കൻ ഐക്യനാടുകളിലെ നോർത്ത്‌വെസ്റ്റേൺ സർവ്വകലാശാലയിലെ കെല്ലോഗ് സ്കൂൾ ഓഫ് മാനേജ്‌മെന്റിലെ സീനിയർ ഫെലോയും ബോസ്റ്റൺ കൺസൾട്ടിങ് ഗ്രൂപ്പിന്റെ സീനിയർ അഡ്‌വൈസറുമാണ് സഞ്‌ജയ് ഖോസ്‌ല.
2007 ജനുവരി മുതൽ മാർച്ച് 2013 വരെ ക്രാഫ്റ്റ്‌ ഫുഡ്‌സിന്റെ (ഇന്നത്തെ മൊൺഡെലെസ് ഇന്റർനാഷണൽ) വികസ്വരസമ്പദ്‌വ്യവസ്ഥകളിലെ ബിസിനസിന്റെ പ്രസിഡന്റ് ആയിരുന്നു സഞ്‌ജയ്. ഏതാണ്ട് 60 രാജ്യങ്ങളിലുള്ള 65,000 ഉദ്യോഗസ്ഥരുടെ മേലധികാരിയായിരുന്ന ഇദ്ദേഹം കാഡ്‌ബറി, ഓറിയോ, മിൽക്ക, ട്രൈഡന്റ് എന്നീ ലോകോത്തര ബ്രാൻഡുകളുടെ തലവനായിരുന്നു. ക്രാഫ്റ്റിൽ മേധാവിയായിരുന്ന അവസരത്തിൽ അനവധി വിജയകരമായ ബിസിനസ് പ്രവർത്തനങ്ങൾക്ക് സഞ്‌ജയ് മേൽനോട്ടം വഹിച്ചു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യൻ വംശജരായ അമേരിക്കക്കൻ ബിസിനസ് മേധാവികൾ വർഗ്ഗം:അമേരിക്കൻ ഐക്യനാടുകളിലെ ഇന്ത്യൻ വംശജർ
നാഷണൽ സ്റ്റോക്ക്‌ എക്സ്ചേഞ്ച്‌
നാഷണൽ സ്റ്റോക്ക് എക്സ്ചേഞ്ച് ഇന്ത്യയിലെ വലിയ ഓഹരി വിപണി ആണ്. ഇത് മുംബൈയിൽ ആണ് സ്ഥിതി ചെയ്യുന്നത്. ഇതിന്റെ മാർക്കറ്റ് ക്യാപിറ്റലൈസേഷൻ 7,262,507 കോടി രൂപയാണ്. ഇതിന്റെ സൂചികയുടെ പേര് നിഫ്റ്റി എന്നാണ്. ഇതിന്റെ വ്യാപാര സമയം രാവിലെ 9:15 മുതൽ ഉച്ചക്ക് 3:30 വരെയാണ്. ഇതിൽ വ്യാപാരം 2 സെഗ്മെന്റ് ആയിട്ടാനണ് നടക്കുന്നത്. ഇക്ക്യുറ്റി സെഗ്മെന്റും ഡെബ്റ്റ് മാർക്കെറ്റ് സെഗ്മെന്റും ആണവ
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ഓഹരിവിപണി
സിബില്ലെ റിക്വെറ്റി ഡി മിറാബൗ
ജിപ് എന്ന അപരനാമത്തിൽ എഴുതിയ ഒരു ഫ്രഞ്ച് എഴുത്തുകാരിയായിരുന്നു സിബില്ലെ ഐമി മാരി-ആന്റോനെറ്റ് ഗബ്രിയേൽ ഡി റിക്വെട്ടി ഡി മിറാബൗ, കോംടെസെ ഡി മാർട്ടൽ ഡി ജാൻവില്ലെ (16 ഓഗസ്റ്റ് 1849 - 28 ജൂൺ 1932)
ബ്രിട്ടനിലെ മോർബിഹാനിലെ ഡെപാർട്ട്മെന്റിൽ പ്ലൂമെർഗട്ടിനടുത്തുള്ള ചാറ്റോ ഡി കോറ്റ്‌സലിലാണ് മിറാബൗ ജനിച്ചത്. അവരുടെ പിതാവ് പ്രശസ്ത വിപ്ലവ പ്രാസംഗികനുമായ ഹോണോർ മിറാബോയുടെ ചെറുമകനായ പതിനെട്ടാം നൂറ്റാണ്ടിലെ പ്രശസ്ത സാമ്പത്തിക ശാസ്ത്രജ്ഞൻ വിക്ടർ ഡി റിക്വട്ടി, മാർക്വിസ് ഡി മിറാബൗയുടെ (മിറാബൗ  പെരെ) ചെറുമകനായ ജോസഫ്-അരുൺഡെൽ ഡി റിക്വെട്ടി, കോംടെ ഡി മിറാബ്യൂ, 1820–1860 ആയിരുന്നു. അവരുടെ പിന്നീടുള്ള അഭിപ്രായങ്ങൾ കണക്കിലെടുക്കുമ്പോൾ, സിബില്ലെ യഥാർത്ഥത്തിൽ ഒക്റ്റേവ് മിറബൗവിന്റെ രാജകീയ ഇളയ സഹോദരൻ മിറാബൗ- ടൊന്നൗ എന്നറിയപ്പെടുന്ന ആൻഡ്രെ-ബോണിഫേസ്-ലൂയിസ് ഡി റിക്വെട്ടി, വികോംടെ ഡി മിറാബൗ, (1754–1792)യുടെ പിൻതുടർച്ചക്കാരിയാണെന്നത് രസകരമാണ്. ഫ്രാൻസിന്റെ വിപ്ലവ അസംബ്ലിക്ക് മുന്നിൽ (അദ്ദേഹം ലിമോസിൻ പ്രഭുക്കന്മാരെ പ്രതിനിധീകരിച്ച്) വാൾ തകർത്തുകൊണ്ട്, “ഇപ്പോൾ രാജാവ് തന്റെ രാജ്യം ഉപേക്ഷിക്കുകയാണ്, ഒരു കുലീനന് ഇനി വാൾ ആവശ്യമില്ല അവനുവേണ്ടി പോരാടുക! എന്ന അദ്ദേഹത്തിന്റെ കുപ്രസിദ്ധമായ ആക്ഷേപഹാസ്യമായിരുന്നു കാരണം.
നെപ്പോളിയൻ ബോണപാർട്ടിന്റെ ജന്മദിനമായ ഓഗസ്റ്റ് 15 നാണ് താൻ ജനിച്ചതെന്ന് "ജിപ്" തന്റെ ഓർമ്മക്കുറിപ്പുകളിൽ പറഞ്ഞിട്ടുണ്ടെങ്കിലും, അവരുടെ ജനന സർട്ടിഫിക്കറ്റിൽ "1849 ഓഗസ്റ്റ് 16 രാവിലെ" എന്ന് അവരുടെ ജീവചരിത്രകാരൻ ഡബ്ല്യു. ഇസഡ് സിൽവർമാൻ പറയുന്നു. അവരുടെ പിതാവിന്റെ അഭ്യർത്ഥനപ്രകാരം, അവരുടെ ജനന സർട്ടിഫിക്കറ്റിലെ പേര് "സിബില്ലെ ഐമി മാരി ആന്റോനെറ്റ് ഗബ്രിയേൽ" എന്നു വായിക്കുന്നതിനായി പുതുക്കി.
സിബിലിന്റെ അമ്മ, കോംടെസ് ഡി മിറാബ്യൂ, നീ ഡി ഗോണെവിൽ (1827-1903) ഒരു എഴുത്തുകാരിയായിരുന്നു. അവർ ലെ ഫിഗാരോയ്ക്ക് സംഭാവന നൽകി. 1869-ൽ, സിബിൽ റോജർ ഡി മാർട്ടൽ ഡി ജാൻവില്ലെയെ വിവാഹം കഴിച്ചു. അവർക്ക് മൂന്ന് കുട്ടികളുണ്ടായിരുന്നു.
ജിപ് തന്റെ സ്വന്തം ഫാഷനബിൾ സമൂഹത്തെയും ഫ്രഞ്ച് റിപ്പബ്ലിക്കിന്റെ രാഷ്ട്രീയ വർഗ്ഗത്തെയും ധിക്കാരപൂർവ്വം അപലപിക്കുന്ന നർമ്മ സ്കെച്ചുകളും നോവലുകളും എഴുതി. അവർ റിപ്പബ്ലിക്കനിസം, ജനകീയ ജനാധിപത്യം, പാർട്ടി ധിക്കാരം എന്നിവയെ വെറുത്തു. ബൌലംഗറിനെ പിന്തുണച്ചു. ഒരു മതഭ്രാന്തൻ സെമിറ്റ് വിരുദ്ധ & ഡ്രെഫ്യൂസാർഡ് വിരുദ്ധനായിരുന്നു. വാസ്തവത്തിൽ, 1899-ൽ ഒരു കോടതി കേസിൽ സാക്ഷ്യപ്പെടുത്തുമ്പോൾ അവർ "എഴുത്തുകാരൻ" എന്നതിലുപരി "സെമൈറ്റ് വിരുദ്ധ" എന്ന തൊഴിൽ നൽകി. 1877 ഫെബ്രുവരിയിൽ La Vie parisienne ലും പിന്നീട് La Revue des Deux Mondes ലും അവൾ ചില ലേഖനങ്ങൾ ആരംഭിച്ചു. 1880 മുതൽ, ജിപ് എന്ന ഓമനപ്പേരിൽ അവർ പുസ്തക രൂപത്തിൽ പ്രസിദ്ധീകരിക്കാൻ തുടങ്ങി.
ജീവിതം
നെപ്പോളിയൻ ബോണപാർട്ടിന്റെ ജന്മദിനമായ ഓഗസ്റ്റ് 15 നാണ് താൻ ജനിച്ചതെന്ന് "ജിപ്പ്" അവളുടെ ഓർമ്മക്കുറിപ്പുകളിൽ പ്രസ്താവിച്ചിട്ടുണ്ടെങ്കിലും, അവളുടെ ജനന സർട്ടിഫിക്കറ്റ് "1849 ഓഗസ്റ്റ് 16 ന് രാവിലെ" എന്ന് അവളുടെ ജീവചരിത്രകാരൻ W. Z. സിൽവർമാൻ പറയുന്നു. അവളുടെ പിതാവിന്റെ അഭ്യർത്ഥനപ്രകാരം, അവളുടെ ജനന സർട്ടിഫിക്കറ്റിലെ പേര് "സിബിൽ ഐമേ മേരി ആന്റോനെറ്റ് ഗബ്രിയേൽ" എന്ന് വായിക്കാൻ പരിഷ്കരിച്ചു.
പുറംകണ്ണികൾ
വർഗ്ഗം:1849-ൽ ജനിച്ചവർ വർഗ്ഗം:1932-ൽ മരിച്ചവർ
ബാഡൻ-വ്യൂർട്ടംബർഗ്
ജർമനിയുടെ തെക്ക് പടിഞ്ഞാറ് ഭാഗത്തായി സ്ഥിതി ചെയ്യുന്ന ഒരു സംസ്ഥാനമാണ് ബാഡൻ-വ്യൂർട്ടംബർഗ് (Baden-Württemberg). 35,751 ചതുരശ്ര കിലോമീറ്റർ വിസ്തീർണ്ണവും 1.1 കോടി ജനസംഖ്യയുമായി ജർമനിയിലെ മൂന്നാമത്തെ വലിയ സംസ്ഥാനമാണ് ബാഡൻ-വ്യൂർട്ടംബർഗ്. വലിപ്പത്തിൽ ഏകദേശം കേരളത്തോളം വരും ഈ പ്രവിശ്യ. വികസനത്തിലും മറ്റു സാമൂഹിക സാമ്പത്തിക സൂചികകളിലും മുന്നിൽ നിൽക്കുന്ന ഈ സംസ്ഥാനത്തിന്റെ തലസ്ഥാനം പ്രധാന വാണിജ്യ നഗരമായ സ്റ്റുട്ട്ഗാർട്ട് ആണ്. മാൻഹൈം, കാൾസ്റൂഹെ, ഫ്രൈബുർഗ് എന്നിവയാണ് മറ്റു പ്രധാന നഗരങ്ങൾ. ബാഡൻ, വ്യൂർട്ടംബർഗ്-ബാഡൻ, വ്യൂർട്ടംബർഗ്-ഹോഹൻസൊല്ലേർൺ എന്നീ സംസ്ഥാനങ്ങൾ യോജിപ്പിച്ച് 1952-ൽ ആണ് ബാഡൻ വ്യൂർട്ടംബർഗ് രൂപീകരിച്ചത്.
ഭൂമിശാസ്ത്രം
ഫ്രാൻസ്, സ്വിറ്റ്സർലാന്റ്, ജർമൻ സംസ്ഥാനങ്ങളായ റീൻലാൻഡ് പലാറ്റിനേറ്റ്, ഹെസ്സൻ, ബവേറിയ എന്നിവയുമായി ബാഡൻ-വ്യൂർട്ടംബർഗ് അതിർത്തി പങ്കിടുന്നു. ബാഡൻ-വ്യൂർട്ടംബർഗിലെ പ്രധാന നഗരങ്ങൾ നെക്കാർ നദിയുടെ തീരത്ത് സ്ഥിതിചെയ്യുന്നു. സ്റ്റുട്ട്ഗാർട്ട്, ട്യൂബിൻഗൻ, ഹൈൽബ്രോൺ, ഹൈഡൽബർഗ്, മാൻഹൈം എന്നിവയിലൂടെ നെക്കാർ കടന്നുപോകുന്നു. റൈൻ നദി പടിഞ്ഞാറ് അതിർത്തിയും തെക്കൻ അതിർത്തിയിലെ വലിയ ഭാഗവും രൂപീകരിക്കുന്നു. സംസ്ഥാനത്തിന്റെ മുഖ്യ പർവത നിരകളായ ബ്ലാക്ക് ഫോറസ്റ്റ് (ഷ്വാർസ് വാൽഡ്) അപ്പർ റൈൻ താഴ്വരയുടെ കിഴക്കുഭാഗത്തേയ്ക്ക് സ്ഥിതി ചെയ്യുന്നു. നെക്കാർ, ബ്ലാക്ക് ഫോറസ്റ്റ്, ഡാന്യൂബ് എന്നിവയ്ക്കിടയിൽ സ്ഥിതി ചെയ്യുന്ന ഷ്വാബിയൻ ആൽബ്സ് യൂറോപിലെ പ്രധാന ജലസ്രോതസ്സുകളിൽ ഒന്നാണ്. യൂറോപ്പിലെ രണ്ടാമത്തെ വലിയ തടാകമായ കോൺസ്റ്റൻസ് (ജർമൻ: ബോഡൻ സേ) ബാഡൻ-വ്യൂർട്ടംബർഗ്, ഓസ്ട്രിയ, സ്വിറ്റ്സർലാന്റ്, ബവേറിയ എന്നീ പ്രദേശങ്ങളുടെ അതിർത്തിയിൽ സ്ഥിതി ചെയ്യുന്നു. ഡാന്യൂബ് നദി ഉദ്ഭവിക്കുന്നത് ബാഡൻ-വ്യൂർട്ടംബർഗിലെ ബ്ലാക്ക് ഫോറസ്റ്റിൽ നിന്നാണ്.
ഭരണ സംവിധാനം
ബാഡൻ-വ്യൂർട്ടംബർഗ് മുപ്പത്തഞ്ചു ജില്ലകളും (ജർമൻ: ലാൻഡ്ക്രയിസ്), ഒൻപത് സ്വതന്ത്ര നഗരങ്ങളും (സ്റ്റാഡ്റ്റ്ക്രയിസ്) ആയി തിരിച്ചിരിക്കുന്നു. ഇവയെല്ലാം നാലു ഭരണാധികാര ജില്ലകളായി (റെഗീറുങ്ങ്സ്-ബെസിർക്) തിരിച്ചിരിക്കുന്നു: സ്റ്റുട്ട്ഗാർട്ട്, കാൾസ്റൂഹെ, ഫ്രൈബുർഗ്, ട്യൂബിൻഗൻ.
Map
35 ജില്ലകൾക്കു പുറമെ ഇവയിലൊന്നും പെടാത്ത ഒൻപത് അധിക സ്വതന്ത്ര നഗരങ്ങൾ താഴെ പറയുന്നവയാണ്.
ജനങ്ങൾ
10,486,660 ആണ് ബാഡൻ-വ്യൂർട്ടംബർഗിലെ ജനസംഖ്യ: 5,354,105 സ്ത്രീകളും 5,132,555 പുരുഷന്മാരും. 2006 ൽ 1000 ജനസംഖ്യയ്ക്ക് 8.61 എന്ന ജനനനിരക്കും 1000 ൽ 8.60 എന്ന മരണനിരക്കും തുല്യമായിരുന്നു. 14.87 ശതമാനം ജനസംഖ്യ 15 വയസ്സിനു താഴെയായിരുന്നു, 65 വയസിനും അതിനുമുകളിലും പ്രായമുള്ളവരുടെ ജനസംഖ്യ 18.99 ശതമാനമായിരുന്നു.
ബാഡൻ-വ്യൂർട്ടംബർഗ് എക്കാലവും കുടിയേറ്റക്കാരെ ആകർഷിച്ചിരുന്നു. ജർമനിയുടെ ഫെഡറൽ സ്റ്റാറ്റിസ്റ്റിക്കൽ ഓർഗനൈസേഷന്റെ 2013 ലെ കണക്കനുസരിച്ച്, ജനസംഖ്യയിൽ ഏതാണ്ട് 28% പേരും മൈഗ്രേഷൻ പശ്ചാത്തലമുള്ളവരാണ്; ദേശീയ ശരാശരിയായ 21 ശതമാനത്തെക്കാളും കൂടുതലാണിത്. ഹാംബർഗ്, ബ്രെമെൻ എന്നീ നഗരങ്ങൾ ഒഴികെ മറ്റെല്ലാ ജർമൻ സംസ്ഥാനങ്ങളെക്കാളും ഉയർന്നതാണ് ബാഡൻ-വ്യൂർട്ടംബർഗിലെ ഇമ്മിഗ്രന്റ്സിന്റെ അനുപാതം. 2014 ലെ കണക്കനുസരിച്ച് ജനസംഖ്യയിലെ 9,355,239 പേർ ജർമ്മൻ പൗരന്മാരും 1,131,421 പേർ വിദേശികളും ആണ്.
1534-ലെ നവീകരണത്തിനു ശേഷം വ്യൂർട്ടംബർഗിന്റെ മധ്യ-ഉത്തര മേഖലകളിൽ പരമ്പരാഗതമായി പ്രൊട്ടസ്റ്റന്റ് (പ്രത്യേകിച്ച് ലൂഥറൻ) വിശ്വാസികളാണ് കൂടുതൽ. ബാഡന്റെ വടക്ക്-പടിഞ്ഞാറ് ഭാഗം (ഹൈഡൽബർഗ് ഉൾപ്പെടുന്ന പ്രദേശം) കാല്വിനിസത്തിന്റെ സ്വാധീന മേഖലകളായിരുന്നു. അപ്പർ സ്വാബിയ, അപ്പർ നെക്കാർ താഴ്വര, ബാഡന്റെ തെക്കുഭാഗം എന്നീ പ്രദേശങ്ങൾ പ്രധാനമായും റോമൻ കത്തോലിക്കുമാണ്. മുസ്ലിംകൾ പ്രധാനമായും തുർക്കി, സിറിയ, കൊസോവോ തുടങ്ങിയ രാജ്യങ്ങളിൽ നിന്നുള്ള കുടിയേറ്റക്കാരാണ്.
ബാഡൻ-വ്യൂർട്ടംബർഗിലെ വിദേശികൾ പ്രധാനമായും ചുവടെ പറയുന്ന രാജ്യക്കാരാണ്. കൂടാതെ ചെറിയ ഒരു ന്യൂനപക്ഷം ഇന്ത്യ, പാകിസ്താൻ എന്നിവിടങ്ങളിൽ നിന്നും ആഫ്രിക്കൻ രാജ്യങ്ങളിൽ നിന്നും വരുന്നവരാണ്.
ടൂറിസം
ബാഡൻ-വ്യൂർട്ടംബർഗ് ഒരു ജനപ്രിയ അവധിക്കാല പ്രദേശമാണ്. നിരവധി ചരിത്ര സ്മാരകങ്ങൾ സ്ഥിതി ചെയ്യുന്ന തലസ്ഥാന നഗരമായ സ്റ്റുട്ട്ഗാർട്ട് പ്രകൃതിരമണീയവും അതേസമയം തന്നെ ഒരു ആധുനിക വ്യാവസായിക നഗരവുമാണ്. നഗരത്തിന്റെ വാസ്തുവിദ്യയും അന്തരീക്ഷവും ടൂറിസ്റ്റുകളെ ആകർഷിക്കുന്നു. പ്രധാനമായും നഗരത്തിന്റെ ഉള്ളിലെ പാർക്കുകളും (ഷ്ലോസ്സ്പാർക്ക്, കില്ലേർസ്ബർഗ്), ചരിത്രപരമായ വിൽഹെൽമ മൃഗശാലയും, കൊട്ടാരങ്ങളും (ഷ്ലോസ്സ്പ്ലാറ്റ്സ്, കാസിൽ സോളിറ്റ്യൂഡ് പോലെയുള്ളവ), ബാഡ് കൻസ്റ്റാറ്റിലെ റോമൻ മിനറൽ സ്പ്രിംഗ് ബാത്തും, മ്യൂസിയങ്ങളും (ലാൻഡസ് മ്യൂസിയം, ബെൻസ് മ്യൂസിയം, പോർഷെ മ്യൂസിയം), അതുപോലെതന്നെ സാംസ്കാരിക പരിപാടികളും (തിയറ്റർ, ഓപ്പറ) മുന്തിരിത്തോട്ടങ്ങളും ധാരാളം ടൂറിസ്റ്റുകളെ സ്റ്റുട്ട്ഗാർട്ടിലേക്ക് ആകർഷിക്കുന്നു. ജർമനിയിലെ നഗരപ്രദേശത്ത് മുന്തിരിത്തോട്ടങ്ങളുള്ള ഒരേയൊരു പ്രധാന നഗരമാണ് സ്റ്റുട്ട്ഗാർട്ട്.
ആൽബർട്ട് ഐൻസ്റ്റൈൻറ്റെ ജന്മസ്ഥലമായ ഉലമിലെ ചർച്ച് ടവർ ലോകത്തിലെ ഏറ്റവും ഉയരം കൂടിയതാണ്. സ്പാകളും കസിനോകളും ഉള്ള ബാഡൻ-ബാഡൻ; പ്രാചീന സർവ്വകലാശാലകളും നെക്കാർ തീരത്തെ കോട്ടകളും സ്ഥിതി ചെയ്യുന്ന ഹൈഡൽബർഗ്, ട്യൂബിൻഗൻ നഗരങ്ങൾ; ലൂഡ്വിഗ്സ്ബുർഗ്, കാൾസ്റൂഹെ നഗരങ്ങൾ എന്നിവയെല്ലാം ടൂറിസ്റ്റുകലുടെ ഇഷ്ട സ്ഥലങ്ങളാണ്. പ്രാചീന ആശ്രമങ്ങൾ സ്ഥിതി ചെയ്യുന്ന റൈഷെനാവ് ദ്വീപ്, മൗൾബ്രോൺ (രണ്ടിനും ലോകപൈതൃകസ്ഥാനം), ബേബെൻഹൗസൻ ആബെ എന്നിവ ബാഡൻ-വ്യൂർട്ടംബർഗിലാണ്. വിശുദ്ധ റോമാസാമ്രാജ്യത്തിലെ സ്വതന്ത്ര നഗരങ്ങളായ (ജർമ്മൻ: Freie und Reichsstädte) ബീബെറാഖ്, എസ്സ്ലിൻഗൻ, ഹൈൽബ്രോൺ, റാവൻസ്ബുർഗ്, റോയ്ട്ട്ലിൻഗൻ, ഷ്വേബിഷ് ഹാൾ എന്നിവയും ജർമ്മനിയിലെ തെക്കേയറ്റത്തെയും ഏറ്റവും തെളിഞ്ഞതുമായ ഫ്രൈബുർഗ് നഗരവും ബാഡൻ-വ്യൂർട്ടംബർഗിൽ സ്ഥിതി ചെയ്യുന്നു.
ബാഡൻ-വ്യൂർട്ടംബർഗിലെ പ്രധാന ടൂറിസ്റ്റ് ആകർഷണം ബ്ലാക്ക് ഫോറസ്റ്റ് ആണ്. ശൈത്യ കാലത്ത് സ്കീയിങിനായും വേനൽ കാലത്ത് ഹൈകിങിനായും അനവധി പേർ ബ്ലാക്ക് ഫോറസ്റ്റ് പ്രദേശത്തേക്കെത്തുന്നു. അപ്പർ നെക്കാർ താഴ്വരയുടെ ഗ്രാമപ്രദേശങ്ങളും (റോട്ട്വൈലിലെ കാർണിവൽ പ്രസിദ്ധം); ഡാന്യൂബ് താഴ്വരയിലെ ഷ്വാബിയൻ ആൽബും (ഹോഹൻസോള്ളേൺ കോട്ട, സിഗ്മറിംഗൻ കോട്ട എന്നിവ); അപ്പർ റൈൻ താഴ്വര; കോൺസ്റ്റൻസ് തടാകം (ജർമ്മൻ: Bodensee; യൂറോപ്പിലെ രണ്ടാമത്തെ വലിയ തടാകം; ഇതിനടുത്ത കോൺസ്റ്റൻസ്, മീർസ്ബർഗ് പട്ടണങ്ങൾ പുരാതനകാലത്ത് ബിഷപ് കൗൺസിൽ യോഗങ്ങൾ നടന്നിരുന്ന നഗരങ്ങളാണ്); നവീനശിലായുഗകാല ഗ്രാമമായ ഉൺടറൂൾഡിൻഗൻ; മൈനാവിലെ ഫ്ലവർ ദ്വീപ്, സെപ്പലിൻ ആകാശക്കപ്പലിന്റെ ജന്മദേശമായ ഫ്രീഡ്രിക്ഷാഫൻ എന്നീ സ്ഥലങ്ങളും പ്രസിദ്ധം.
വസന്തകാലത്തും ശരത്കാലത്തും (ഏപ്രിൽ / മെയ്, സെപ്തംബർ / ഒക്ടോബർ) ബിയർ ഉത്സവങ്ങൾ (രസകരമായ മേളകൾ) സ്റ്റുട്ട്ഗാറ്ട്ടിലെ കാൻസ്റ്റാറ്റർ വാസനിലെ നടക്കുന്നു. മ്യൂനിക്കിലെ ഒക്ടോബർഫെസ്റ്റിന് ശേഷം ഏറ്റവും വലിയ ഉൽസവമാണ് കാൻസ്റ്റാറ്റർ ഫോക്സ്ഫെസ്റ്റ്. നവംബറിലും ഡിസംബറിനും നടക്കുന്ന ക്രിസ്തുമസ് വിപണികൾ എല്ലാ പ്രധാന പട്ടണങ്ങളിലും ഒരു ടൂറിസ്റ്റ് ആകർഷണം ആണ്. ഇവയിൽ ഏറ്റവും വലുത് ക്രിസ്മസിന് മുമ്പുള്ള മൂന്നാഴ്ചയ്ക്കുള്ളിൽ സ്റ്റുട്ട്ഗാർട്ട് ഷ്ലോസ്സ്പ്ലാറ്റ്സിൽ നടക്കുന്ന ക്രിസ്തുമസ് വിപണിയാണ്.
മാൻഹൈമിൽ നിന്ന് ഹൈഡൽബർഗ്, വീസ്ലോഖ് വഴി പ്ഫോർസ്ഹൈം വരെയുള്ള 194 കി.മീ. റോഡ് വശ്യമനോഹരമായ യാത്ര സമ്മാനിക്കുന്നു. കാൾ ബെൻസിന്റെ പത്നിയായ ബെർത്ത ബെൻസ് 1888 ഓഗസ്റ്റ് മാസത്തിലുടനീളം നടത്തിയ ലോകത്തിലെ കാറിലൂടെയുള്ള ആദ്യ ദീർഘദൂര യാത്രയുടെ സ്മരണാർത്ഥം ഈ പാത ബെർത്താ ബെൻസ് മെമ്മോറിയൽ റൂട്ട് എന്നു നാമകരണം ചെയ്തിരുക്കുന്നു.
വിദ്യഭ്യാസം
യൂറോപ്പിലെ തന്നെ ഏറ്റവും പ്രാചീനവും പ്രശസ്തവുമായ ഹൈഡൽബെർഗ് സർവകലാശാല (1386 ൽ സ്ഥാപിക്കപ്പെട്ടത്, ആധുനിക ജർമ്മനിയിലെ ഏറ്റവും പുരാതനമായ സർവ്വകലാശാല), ഫ്രൈബുർഗ് സർവകലാശാല (1457 ൽ സ്ഥാപിതമായത്), ട്യൂബിൻഗൻ സർവകലാശാല (1477-ൽ സ്ഥാപിതമായത്) എന്നിവ സ്ഥിതി ചെയ്യുന്നത് ബാഡൻ-വ്യൂർട്ടംബർഗിലാണ്. സ്റ്റുട്ട്ഗാർട്ട് സർവകലാശാല (1829 ൽ സ്ഥാപിതമായത്), കാൾസ്റൂഹെ ഇൻസ്റ്റിറ്റ്യൂട്ട് ഓഫ് ടെക്ക്നോളജി (1825 ൽ സ്ഥാപിതമായത്) എന്നീ സർവകലാശാലകൾ സാങ്കേതിക വിദ്യാഭ്യാസ രംഗത്തു മികച്ചു നിൽക്കുന്നു. ജർമ്മനിയിലെ മികച്ച 9 സാങ്കേതിക സർവകലാശാലകളായ TU 9 ൽ ഇവ രണ്ടും ഉൾപ്പെട്ടിരിക്കുന്നു. ഇവ കൂടാതെ മാൻഹൈം, ഉലമ്, ഹോഹൻഹൈം എന്നിവിടങ്ങളിലെ സർവകലാശാലകളും, ഒരു ഡസനിലധികം ഹോക്ഷൂളേകളും അനവധി ഫോക്സ് ഹോക്ഷൂളേകളും മറ്റു സ്ഥാപനങ്ങളും ബാഡൻ-വ്യൂർട്ടംബർഗിൽ പ്രവർത്തിക്കുന്നു.
ജർമനിയിൽ അക്കാദമിക സ്ഥാപനങ്ങൾക്ക് ഏറ്റവും ഉയർന്ന സാന്ദ്രതയുള്ള സംസ്ഥാനമാണ് ബാഡൻ-വ്യൂർട്ടംബർഗ് (ബർലിൻ, ഹാംബുർഗ് എന്നീ നഗരങ്ങൾ ഒഴികെ).
അവലംബം
വർഗ്ഗം:ജർമ്മനിയിലെ സംസ്ഥാനങ്ങൾ
ക്രിസ്റ്റിന ജേൺ
ഒരു പ്രമുഖ സ്വീഡിഷ് വനിതാ ശാസ്ത്രജ്ഞയാണ് ക്രിസ്റ്റിന ജേൺ - Christina Jern. സ്വീഡനിവെ ഗോഥെൻബർഗ് സർവ്വകലാശാലയിലെ ഇൻസ്റ്റിറ്റിയൂട്ട് ഓഫ് ബയോമെഡിസിനിൽ പ്രഫസറും കൺസൽറ്റന്റുമാണ് ക്രിസ്റ്റിന ജേൺ. ഗാഥെൻബർഗ് സർവ്വകലാശാലയിലെ സഹ്ല്‌ഗ്രേൻസ്‌ക യുനിവേഴ്‌സിറ്റി ആശുപത്രി, സഹ്ല്‌ഗ്രേൻസ്‌ക അക്കാദമി (Sahlgrenska Academy) എന്നിവിടങ്ങളിൽ നിരവധി വർഷത്തെ ഭരണ പരിചയമുള്ളയാളാണ് ക്രിസ്റ്റിന.പത്തുവർഷത്തോളം അക്കാദമിയിലെ Medi-SAMന്റെ ചെയർമാനായിരുന്നു.രണ്ടിൽ അധികം തവണ അക്കാദമിയുടെ ഫാക്കൽറ്റി ബോർഡ് അംഗമായിരുന്നിട്ടുണ്ട്.
അവലംബം
വർഗ്ഗം:ശാസ്ത്രജ്ഞർ
കേരള സംസ്ഥാന മലിനീകരണ നിയന്ത്രണ ബോർഡ്
കേരള സംസ്ഥാനത്തിലെ ആരോഗ്യ, കുടുംബക്ഷേമ വകുപ്പിനു കീഴിൽ പ്രവർത്തിക്കുന്ന ഒരു സ്ഥാപനമാണ് കേരള സംസ്ഥാന മലിനീകരണ നിയന്ത്രണ ബോർഡ് (Kerala State Pollution Control Board). പരിസ്ഥിതി നിയമം നടപ്പാക്കുന്നതാണ് ബോർഡിന്റെ ജോലി. വിവിധ മലിനീകരണ നിയന്ത്രണ നിയമങ്ങൾ നട്പ്പാക്കലാണ് ബോർഡിന്റെ ചുമതല. സംസ്ഥാന ത്തെജനങ്ങൾക്ക് മലിനവിമുക്ത പരിസ്ഥിതി കൊടുക്കാൻ പ്രതിജ്ഞാബദ്ധമാണ് ഈ ബോർഡ്. ഭൂഗർഭ ജലം, ഖരം, വായു എന്നിവ പറ്റിയും മലിനീകരണം നിയന്ത്രിക്കുന്നതിനു വേൺറ്റ പഠനങ്ങൾ നടത്തിയിട്ടുണ്ട്.
ഇതുംകൂടി കാണുക
വർഗ്ഗം:സ്ഥാപനങ്ങൾ
ജീൻ ടേർണി
ജീൻ എലിസ ടേർണി (ജീവിതകാലം: നവംബർ 19, 1920 - നവംബർ 6, 1991) ഒരു അമേരിക്കൻ ചലച്ചിത്ര, നാടകനടിയായിരുന്നു. ഒരു സൗന്ദര്യവതിയെന്ന നിലയിൽ പ്രശസ്തിയാർജ്ജിച്ച അവർ ഒരു പ്രമുഖ വനിതയായി ചിരപ്രതിഷ്ഠനേടി. ലൗറ (1944) എന്ന സിനിമയിലെ ടൈറ്റിൽ കഥാപാത്രത്തെ അവതരിപ്പിച്ചതിന്റെ പേരിലാണ് അവർ കൂടുതലായി അറിയപ്പെടുന്നത്. ലീവ് ഹെർ ടു ഹെവൻ (1945) എന്ന ചിത്രത്തിൽ എല്ലെൻ ബെറന്റ് ഹാർലാൻഡിന്റ് എന്ന കഥാപാത്രത്തെ അവതരിപ്പിച്ചതിന് മികച്ച നടിയ്ക്കുള്ള ഒരു അക്കാദമി അവാർഡിന് നാമനിർദ്ദേശം ചെയ്യപ്പെട്ടിരുന്നു.
അവലംബം
വർഗ്ഗം:അമേരിക്കൻ നാടകനടിമാർ വർഗ്ഗം:1920-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
ഹാഷിർ മുഹമ്മദ്
മലയാള തിരക്കഥാകൃത്താണ് ഹാഷിർ മുഹമ്മദ് (ജനനം: 1984 നവംബർ 18). 'നീലാകാശം പച്ചക്കടൽ ചുവന്ന ഭൂമി' എന്ന ചിത്രത്തിന്റെയും '5 സുന്ദരികൾ' എന്ന ചിത്രത്തിലെ 'ആമി' എന്ന ഭാഗത്തിന്റെയും തിരക്കഥ രചിച്ചത് ഇദ്ദേഹമാണ്. താമസിച്ചിരുന്ന ഫ്ലാറ്റിൽ യുവതിയെ മാനഭംഗപ്പെടുത്താൻ ശ്രമിച്ച കുറ്റത്തിന് ഇയാളെ പോലീസ് അറസ്റ്റ് ചെയ്യുകയുണ്ടായി. കോടതി 14 ദിവസത്തേയ്ക്ക് ഇയാളെ റിമാന്റ് ചെയ്തു.
ആദ്യകാല ജീവിതവും വിദ്യാഭ്യാസവും
കോട്ടയ്ക്കൽ ജനിച്ച ഇദ്ദേഹം 2006 ബാച്ചിൽ തിരുവനന്തപുരം എഞ്ചിനിയറിംഗ് കോളേജിൽ നിന്ന് പാസായ വ്യക്തിയാണ്.
ജോലി
വിദ്യാഭ്യാസത്തിനുശേഷം ചലച്ചിത്രങ്ങളിൽ പ്രവർത്തിക്കുന്നതിനു മുൻപ് ഇദ്ദേഹം ആക്സഞ്ച്വർ, നോക്കിയ, എച്ച്.സി.എൽ., നോക്കിയ, ഡ്യൂയിഷ് ബാങ്ക് എന്നിവിടങ്ങളിൽ അഞ്ചു വർഷം പ്രവർ‌ത്തിച്ചിരുന്നു. ചെന്നൈ, ബാങ്കളൂർ, ഹെൽസിങ്കി, സിങ്കപ്പൂർ എന്നിവിടങ്ങളിൽ ഇദ്ദേഹം ജോലി ചെയ്തിരുന്നു.
2013 ജൂണിൽ റിലീസ് ചെയ്ത അൻവർ റഷീദ് സംവിധാനം ചെയ്ത ആമി (5 സുന്ദരികൾ എന്ന ചലച്ചിത്രത്തിന്റെ ഒരു ഭാഗം); 2013 ഓഗസ്റ്റിൽ റിലീസ് ചെയ്ത നീലാകാശം പച്ചക്കടൽ ചുവന്ന ഭൂമി (സമീർ താഹിർ സംവിധാനം ചെയ്തത്) എന്നിവയാണ് ഇദ്ദേഹം തിരക്കഥ രചിച്ച് പുറത്തിറങ്ങിയ ചിത്രങ്ങൾ. ഇവ രണ്ടും പ്രദർശനവിജയം നേടിയവയും വിമർശകരുടെ പ്രശംസ പിടിച്ചുപറ്റിയവയുമാണ്.
ലൈംഗികാക്രമണം സംബന്ധിച്ച കുറ്റാരോപണവും പോലീസ് അറസ്റ്റും
2014 ഫെബ്രുവരി 28-ന്, മരട് പോലീസ് ഹാഷിർ മുഹമ്മദിനെ ഇദ്ദേഹത്തിന്റെ അപ്പാർട്ട്മെന്റിൽ നിന്ന് ഒരു സ്ത്രീയെ ലൈംഗിക ഉദ്ദേശത്തോടുകൂടി ആക്രമിച്ചു എന്ന കുറ്റത്തിന് അറസ്റ്റ് ചെയ്യുകയുണ്ടായി.
പത്താം നിലയിൽ താമസിക്കുന്ന വീട്ടമ്മ, നാലാം നിലയിൽ സഹോദരി താമസിക്കുന്ന ഫ്ലാറ്റിൽ ബേബി ഫുഡ് എടുക്കാനായി വന്നപ്പോൾ മുകളിലത്തെ നിലയിൽ നിന്ന് നഗ്നനായി വന്ന ഹാഷിർ ആക്രമിക്കുകയായിരുന്നു. ചെറുത്തുനിന്ന യുവതിയെ ആക്രമിച്ചതിനെത്തുടർന്ന് കരച്ചിൽ കേട്ട് പുറത്തിറങ്ങിയ അയൽക്കാർ ഇദ്ദേഹത്തെ കീഴ്പ്പെടുത്തി പോലീസിലേൽപ്പിച്ചു. ഹാഷിർ മയക്കുമരുന്നുപയോഗിച്ചിരുന്നുവെന്നും പോലീസ് വെളിപ്പെടുത്തി. ഇദ്ദേഹത്തിന്റെ ഫ്ലാറ്റിൽ നിന്ന് പോലീസ് കഞ്ചാവ് പിടിച്ചെടുക്കുകയുണ്ടായി.
കുറ്റകൃത്യങ്ങൾക്ക് എറണാകുളം സെഷൻസ് കോടതി ഇദ്ദേഹത്തിന് മൂന്നര വർഷം തടവും നാൽപ്പതിനായിരം രുപ പിഴയും വിധിക്കുകയുണ്ടായി.
അവലംബം
http://www.imdb.com/name/nm5761922/filmotype"IMDB"
http://www.thehindu.com/features/metroplus/the-reel-ride/article5003395.ece
തസ്കരവീരൻ (1957-ലെ ചലച്ചിത്രം)
പക്ഷിരാജാ സ്റ്റുഡിയോയിക്കുവേണ്ടി എം.എസ്. നായിഡു സംവിധാനം ചെയ്തു നിർമിച്ച മലയാള ചലച്ചിത്രമാണ് 'തസ്കരവീരൻ. മഹാകവി നാമക്കൽ രാമലിംഗം പിള്ളയുടെ കഥയെ ആസ്പദമാക്കിയാണ് ഈ ചിത്രം എടുത്തിട്ടുള്ളത്. കെടാമംഗലം സദാനന്ദൻ സംഭാഷണം എഴുതിയ ഈ ചിത്രത്തിനുവേണ്ടി അഭയദേവ് എഴുതി എസ്.എം. സുബ്ബയ്യനായിഡു സംഗീതസംവിധാനം നിർവഹിച്ച 9 ഗാനങ്ങളുണ്ട്. സി.കെ. നാഗപ്പനും എൻ.ബി.എഫ്. മണിയും ചേർന്ന് ശബ്ദലേഖനവും ഡേവിഡും ദൊരസ്വാമിയും ചേർന്നു കഥയും പി.എസ്. ഗോപാലകൃഷ്ണൻ നൃത്തസംവിധാനവും നിർവഹിച്ചു. സൈലൻ ബോസിനെ ഛായാഗ്രഹണത്തിന് വി. ദേവരാജൻ സഹായിച്ചു. എസ്.വി. നാഥനും എ. മോഹനും ചേർന്നു പ്രോസസ്സ് ചെയ്ത ഫിലിം ബി. രാമകൃഷ്ണബാബു എഡിറ്റ് ചെയ്തു. അനന്തൻ നിശ്ചല ഛായാഗ്രാഹകനായപ്പോൾ സഹസംവിധായകൻ ആർ. ബാലു ആയിരുന്നു. ചമരിയാ ടാൽക്കീസ് വിതരണം നിർവഹിച്ച ഈ ചിത്രം 1957 നവംബർ 29-ന് പ്രദർശനം ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
ജേർണൽ ഓഫ് ഒബ്‌സ്റ്റട്രിക്, ഗൈനക്കോളജിക്കൽ & നിയോനാറ്റൽ നഴ്‌സിംഗ്
<templatestyles src="Module:Infobox/styles.css"> ജേർണൽ ഒബ്‌സ്റ്റെട്രിക്കൽ നഴ്‌സിംഗ്, വിമൻസ് ഹെൽത്ത് നഴ്‌സിംഗ്, നിയോനാറ്റൽ നഴ്‌സിംഗ് എന്നീ മേഖലകളിൽ അവലോകനം ചെയ്യുന്ന നഴ്സിംഗ് മേഖലയുമായി ബന്ധപ്പെട്ട ഒരു വാർത്താപത്രികയാണ് ഒബ്‌സ്റ്റെട്രിക്, ഗൈനക്കോളജിക്, നിയോനാറ്റൽ നഴ്‌സിംഗ് (Journal of Obstetric, Gynecologic, & Neonatal Nursing) . അസോസിയേഷൻ ഓഫ് വിമൻസ് ഹെൽത്ത്, ഒബ്‌സ്റ്റട്രിക്, നിയോനാറ്റൽ നഴ്‌സസ് എന്നിവയുടെ ഔദ്യോഗിക പ്രസിദ്ധീകരണമാണിത്.
അമൂർത്തീകരണവും സൂചികയും
ജേണൽ ഇനിപ്പറയുന്ന അമൂർത്തവും ഇൻഡെക്‌സിംഗ് സേവനങ്ങളും ഉൾക്കൊള്ളുന്നു: CAB Health/CABDirect, CINAHL, നിലവിലെ ഉള്ളടക്കങ്ങൾ / ക്ലിനിക്കൽ മെഡിസിൻ, നിലവിലെ ഉള്ളടക്കങ്ങൾ / സോഷ്യൽ & ബിഹേവിയറൽ സയൻസസ്, ഇൻഡക്സ് മെഡിക്കസ് / മെഡ്‌ലൈൻ, പബ്മെഡ്, പ്രോക്വസ്റ്റ്, സയൻസ് അവലംബ സൂചിക, സോഷ്യൽ സയൻസസ് സൈറ്റേഷൻ സൂചിക ജേണൽ സൈറ്റേഷൻ റിപ്പോർട്ടുകൾ പ്രകാരം, ഒബ്‌സ്റ്റട്രിക്, ഗൈനക്കോളജിക്, നിയോനാറ്റൽ നഴ്‌സിംഗിന്റെ ജേണലിന് 2016-ലെ ഇംപാക്ട് ഫാക്‌ടർ 1.261 ഉണ്ട്, "നേഴ്‌സിംഗിൽ" 112-ൽ 40-ഉം "ഒബ്‌സ്റ്റെട്രിക്‌സ് & ഗൈനക്കോളജി"-ൽ 79-ൽ 65-ഉം റാങ്ക് നൽകുന്നു.
മഹാദേവ ഗ്രാമം
==== പയ്യന്നൂർ സമീപത്തുള്ള ഒരു ഗ്രാമം, പയ്യന്നൂർ സുബ്രഹ്മണ്യ സ്വാമി ക്ഷേത്രത്തിനടുത്താണ് ഈ ഗ്രാമം. പ്രസിദ്ധമായ പയ്യന്നുർ സുബ്രഹ്മണ്യ സ്വാമി ക്ഷേത്രത്തിനു ചുറ്റുപാടും ഉള്ള സ്ഥലമാണ് മഹാദേവഗ്രാമം എന്ന് അറിയപ്പെടുന്നത്. ==== ഇന്ത്യൻ സ്വതന്ത്ര സമര ചരിത്രത്തിൽ മഹാദേവഗ്രാമത്തിലെ പഴയ സമര സേനാനികളുടെ സംഭാവനകൾ ചരിത്രത്തിൽ എക്കാലത്തും രേഖപെടുത്തിയിട്ടുള്ളതാണ്. പിൽക്കാലത്തു പയ്യന്നൂരിന് രണ്ടാം ബർദോളി എന്ന പേര് കിട്ടിയത് ആ  ചരിത്രത്തിന്റെ ഏടുകളിൽ ചേർത്ത  ഒരു ഓർമ്മക്കുറിപ്പ് മാത്രം. സമര കാലത്തു ഗാന്ധിജിയുടെ സെക്രട്ടറി ആയിരുന്ന മഹാദേവ ദേശായിയുടെ പേരിനോട് സാമ്യം വരുന്ന രീതിയിൽ ഒരു ദേശത്തിൻറെ പേര് തന്നെ മാറ്റപ്പെട്ടതു ചരിത്ര നിയോഗം.
മഹാദേവ ദേശായിയുടെ പേരിൽ ഒരു വായനശാല ഈ ഗ്രാമത്തിൽ ചരിത്ര പുസ്തകത്തിന്റെ ആമുഖം പോലെ തല ഉയർത്തി നിക്കുന്നു.
വിശാലമായ കളിസ്ഥലവും, ഒരിക്കലും വറ്റി കണ്ടിട്ടില്ലാത്ത അമ്പലകുളവും (ചിറ), കുളത്തിലെ മീനുകളുടെ കാഴ്ചയും, തണലും കാറ്റും ആവോളം തരുന്ന ആൽ അരയാൽ മരങ്ങളും മറ്റേതു ഗ്രാമത്തിനേക്കാൾ മഹാദേവഗ്രാമത്തിന്റെ സൗന്ദര്യം വർധിപ്പിക്കുന്നു.
കലാ സാംസ്‌കാരിക രംഗത്ത് നല്ല രീതിയിൽ പ്രവർത്തിക്കുന്ന ഒരുപാട് സംഘടനകളുടെ പ്രവർത്തനം ഗ്രാമത്തിനു എക്കാലത്തും മുതൽക്കൂട്ടാണ്. ഫൈൻ ആർട്സ് സൊസെറ്റി, ഗ്രാമം പ്രതിഭ, കൾച്ചറൽ മൂവ്‌മെന്റ് ടെംപിൾ ബ്രതെർസ്, എന്ന സംഘടനകൾ ഇവയിൽ ചിലതു മാത്രം.
കോൽക്കളി എന്ന കലാരൂപത്തെ ലോകത്തിന്റെ നെറുകയിൽ എത്തിച്ചതിൽ മഹാദേവഗ്രാമത്തിനുള്ള പങ്കു വളരെ വലുതാണ്. പ്രശസ്ത കോൽക്കളി ആചാര്യൻ ഇടവലത്ത് കുഞ്ഞിക്കണ്ണ പൊതുവാളുടെ ശിഷ്യഗണങ്ങൾ ഇന്നും ആ ദൗത്യം വളരെ  ഭംഗിയായി നിർവഹിച്ചു പോരുന്നു. ഫോക്‌ലോർ ഉൾപ്പെടെ ഒട്ടേറെ അവാർഡുകൾ കോൽക്കളി പരിശീലത്തിന്റെ അംഗീകാരമായി  മഹാദേവഗ്രാമത്തിൽ എത്തിച്ചേർന്നിട്ടുണ്ട്.
നാനാജാതി ജനങ്ങളും ഒരുമിച്ചു കൂടുന്ന ഉത്സവങ്ങളും ആഘോഷങ്ങളും മറ്റേതു കൂട്ടായ്മയ്ക്കും അസൂയാവഹമാണ്. എല്ലാ വർഷവും വൃശ്ചിക മാസത്തിൽ 14 ദിവസം  ക്ഷേത്രത്തിൽ നടക്കുന്ന ആരാധനാ മഹോത്സവം ഗ്രാമത്തിന്റെ ഒത്തു കൂടലിന്റെ സംസ്കാരമാണ് വിളിച്ചോതുന്നത്.
മനസ്സിൽ നിന്ന് മായാത്ത ഗ്രാമത്തിന്റെ അന്തരീക്ഷത്തിൽ മുരളിയേട്ടന്റെ ഷണ്മുഖ ഹോട്ടലിനും, ചായപ്പീടികക്കും, കുട്ടന്റെ പീടികക്കും, ഭാസ്കരേട്ടന്റെ പീടികക്കും പറയാൻ കഥകൾ ഒരു പാടുണ്ടാവും.. കാലത്തിന്റെ പോക്കിൽ മറഞ്ഞു പോയ ചന്ദു ഏട്ടന്റെ പീടികക്കും,  ഗോയിന്നാട്ടന്റെ പീടികക്കും, കമ്മാരേട്ടന്റെ പീടികക്കും ഇന്ന് അച്ചടിച്ച് വച്ച ഓർമ്മകൾ മാത്രം.
വിവിധ മേഖലകളിൽ പ്രശസ്തരായ വ്യക്തികൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എല്ലെൻ ടെറി ആസ് ലേഡി മക്ബെത്ത്
1889-ൽ ജോൺ സിംഗർ സാർജന്റ് ചിത്രീകരിച്ച ഒരു എണ്ണച്ചായ ചിത്രമാണ് എല്ലെൻ ടെറി ആസ് ലേഡി മക്ബെത്ത്. വില്യം ഷേക്സ്പിയറുടെ ദുരന്തനാടകമായ മാക്ബെത്തിലെ ലേഡി മക്ബെത്ത് ആയി അഭിനയിക്കുന്ന പ്രശസ്ത നടി എല്ലെൻ ടെറിയെ ചിത്രീകരിക്കുന്നു. മഴവിൽനിറങ്ങളിലുള്ള വണ്ടുകളുടെ ചിറകുകൾ കൊണ്ട് അലങ്കരിച്ചിരിക്കുന്ന പച്ചനിറത്തിലുള്ള വസ്ത്രം ധരിച്ചിരിക്കുന്നു. ലണ്ടനിലെ ലൈസിയം തിയേറ്ററിൽ ഹെൻ‌റി ഇർ‌വിംഗ് ഈ നാടകം നിർമ്മിച്ചു. ടെറിയോടൊപ്പം ഇർ‌വിംഗ് മക്ബെത്ത് ആയി അഭിനയിക്കുന്നു. 1888 ഡിസംബർ 29-ന് ഉദ്ഘാടന രാത്രിയിൽ പങ്കെടുത്ത സാർജന്റ്, ടെറിയെ കാണാനിടവരികയും അത് ഛായാചിത്രം വരയ്ക്കാൻ പ്രചോദനമാകുകയും ചെയ്തു.
വസ്ത്രധാരണം
ടെറിയുടെ അതിമനോഹരമായ ഗൗൺ ആലീസ് കോമിൻസ് കാർ (1850–1927) രൂപകൽപ്പന ചെയ്തതും അഡാ നെറ്റിൽ‌ഷിപ്പ് ക്രോച്ചറ്റിൽ നിർമ്മിച്ചതും ആണ്. മൃദുവായ പച്ച കമ്പിളി, ബോഹെമിയയിൽ നിന്നുള്ള നീല ടിൻസൽ നൂൽ എന്നിവ ഉപയോഗിച്ച് ചെയിൻ മെയിലിനു സമാനമായ ഒരു പ്രതീതി സൃഷ്ടിക്കുന്നു. സ്വർണ്ണത്തിൽ ചിത്രത്തയ്യൽ ചെയ്തും ഗ്രീൻ ജുവൽ വണ്ട് സ്റ്റെർനോസെറ അക്വിസിഗ്നാറ്റയിൽ നിന്ന് മഴവിൽനിറങ്ങളിലുള്ള 1,000 ചിറകുകൾ കൊണ്ട് ഗൗൺ അലങ്കരിച്ചിരുന്നു.
അവലംബം
വർഗ്ഗം:ടേറ്റ് ഗാലറികളിലെ ശേഖരം വർഗ്ഗം:സ്ത്രീകളുടെ ചിത്രങ്ങൾ
ഗോരീ
Île de Gorée  ("ഗോരീ ഐലൻഡ്") സെനഗലിൽ, ഡാക്കാർ നഗരത്തിലെ 19 കമ്യൂണുകളിലൊന്നാണ്. ദാക്കാർ പ്രധാന ഹെറിഗേറ്റിൽ നിന്ന് 2 കിലോമീറ്റർ (1.1 nmi, 1.2 മൈൽ) അകലെ 18.2 ഹെക്ടറുള്ള (45 ഏക്കർ) ഈ ദ്വീപ് അറ്റ്ലാന്റിക് അടിമ വ്യാപാരത്തിൽ താൽപര്യമുള്ളവർക്ക് പ്രസിദ്ധമാണ്. അടിമക്കച്ചവട ചരിത്രത്തിൽ അതിന്റെ യഥാർത്ഥ പങ്ക് തർക്കവിഷയമാണ്.
2013-ലെ ജനസംഖ്യാ കണക്കനുസരിച്ച് ജനസംഖ്യ 1,680 ആയിരുന്നു. ഇത് ഒരു ചതുരശ്ര കിലോമീറ്ററിൽ 5,802 നിവാസികളുടെ (15,030 / sq mi) സാന്ദ്രത നൽകുന്നു. ഇത് ഡാകാർ നഗരത്തിന്റെ ശരാശരി സാന്ദ്രതയുടെ പകുതി മാത്രമാണ്. ഡാകറിന്റെ 19 കമ്യൂണുകളിൽ ഗോരീ ഏറ്റവും ചെറിയതും ഏറ്റവും കുറഞ്ഞ ജനസംഖ്യയുമുള്ളതും ആയ ഒരു ദ്വീപ് ആണ്.
സെനെഗലിൽ നിന്നുള്ള അടിമ വ്യാപാരത്തിനുള്ള മറ്റ് പ്രധാന കേന്ദ്രങ്ങൾ വടക്കേ അതിർത്തിയിൽ സെന്റ് ലൂയിസ്, സെനഗൽ, അഥവാ തെക്ക് ഗാമ്പിയയിലെ പ്രധാന നദീതീരങ്ങൾ എന്നിവയായിരുന്നു. ഇതൊരു യുനെസ്കോ ലോക പൈതൃക സ്ഥലമാണ്.
ബാഹ്യ ലിങ്കുകൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ
ദി റൂക്കി
ഒരു ബോസ്റ്റൺ റെഡ് സോക്സ് ബേസ്ബോൾ കളിക്കാരെ ഒരു ലോക്കർ റൂമിൽ ചിത്രീകരിച്ചിരിക്കുന്നു. ഒരു ബേസ്ബോൾ കയ്യുറയും ബേസ്ബോൾ ബാറ്റും സഹിതം ഒരു സ്യൂട്ട്കേസും പിടിച്ചിരിക്കുന്ന തെരുവ് വസ്ത്രം ധരിച്ച ഒരു പുതിയ കളിക്കാരനും ഒപ്പം ചേർന്നിരിക്കുന്നു. 2014 ലെ ലേലത്തിൽ ഇരുപത് ദശലക്ഷം ഡോളറിന് ഈ പെയിന്റിംഗ് വിറ്റു.
സൃഷ്ടി
ദി സാറ്റർഡേ ഈവനിംഗ് പോസ്റ്റിനായി ഒരു സ്പ്രിംഗ് പരിശീലന-തീം കവർ സൃഷ്ടിക്കാൻ ആഗ്രഹിച്ച റോക്ക്വെല്ലിന്റെ മസാച്യുസെറ്റ്സിലെ സ്റ്റോക്ക്ബ്രിഡ്ജിലുള്ള സ്റ്റുഡിയോയിലേക്ക് 1956 ഓഗസ്റ്റിൽ മൂന്ന് റെഡ് സോക്സ് കളിക്കാർ (ഫ്രാങ്ക് സള്ളിവൻ, ജാക്കി ജെൻസൻ, സാമി വൈറ്റ്) റഫറൻസ് ഫോട്ടോഗ്രാഫുകൾക്ക് പോസ് ചെയ്യുന്നതിനായി പോയി. ടെഡ് വില്യംസിനെയും ബില്ലി ഗുഡ്മാനെയും ചിത്രകലയിൽ ചിത്രീകരിച്ചിട്ടുണ്ടെങ്കിലും അവർ സ്റ്റുഡിയോയിലെത്താത്തതിനാൽ റോക്ക്‌വെൽ അവരുടെ മറ്റ് ചിത്രങ്ങൾ ഉപയോഗിച്ചു. റോക്കി ബേസ്ബോൾ കളിക്കാരന്റെ റഫറൻസ് ഫോട്ടോകൾക്കായി പോസ് ചെയ്യുന്നതിനായി മസാച്യുസെറ്റ്സിലെ പിറ്റ്സ്ഫീൽഡിൽ നിന്നുള്ള ഷെർമാൻ സഫോർഡ് എന്ന ഹൈസ്കൂൾ വിദ്യാർത്ഥിയെ തിരഞ്ഞെടുത്തു. റൂക്കി കളിക്കാരന്റെ പ്രചോദനം 1948 ൽ റെഡ് സോക്സിൽ ചേർന്നതും ലൈഫ് മാസികയിലെ ഒരു ഫോട്ടോയിൽ പ്രത്യക്ഷപ്പെടുകയും ചെയ്ത മിക്കി മക്ഡെർമോട്ട് ആയിരിക്കാം. റോക്ക്‌വെൽ ഫ്ലോറിഡയിലെ സരസോട്ട സന്ദർശിക്കുകയും പെയ്ൻ പാർക്കിലെ ആദ്യകാല റെഡ് സോക്സ് സ്പ്രിംഗ് പരിശീലന ലോക്കർ റൂമിന്റെ ഫോട്ടോയെടുക്കുകയും ചെയ്തു.
2014 ലെ ലേലം
പെയിന്റിംഗ് 2014 മെയ് മാസത്തിൽ ക്രിസ്റ്റീസ് വാങ്ങുന്നയാളുടെ പ്രീമിയം ഉൾപ്പെടെ 22,565,000 ഡോളറിന് ലേലത്തിൽ വിറ്റു. ലേലം ചെയ്യുന്നതിന് ഏതാനും ആഴ്ചകൾക്കുമുമ്പ് ബോസ്റ്റണിലെ ഫൈൻ ആർട്സ് മ്യൂസിയത്തിൽ ഇത് പരസ്യമായി പ്രദർശിപ്പിച്ചിരുന്നു. പെയിന്റിംഗ് മുമ്പ് 1986 ൽ 600,000 ഡോളറിന് വിറ്റു.
രചന
1956 ലെ ബോസ്റ്റൺ റെഡ് സോക്സിലെ അഞ്ച് അംഗങ്ങൾ പെയിന്റിംഗിൽ ഉൾക്കൊള്ളുന്നു. 1957 ൽ ദി സാറ്റർഡേ ഈവനിംഗ് പോസ്റ്റിന്റെ കവറിൽ പെയിന്റിംഗ് പ്രത്യക്ഷപ്പെട്ടപ്പോൾ അവർ ടീമിനൊപ്പം ഉണ്ടായിരുന്നു.
പുറംകണ്ണികൾ
വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
8 ¼ സെക്കന്റ്
കനകരാഘവൻ സംവിധാനം ചെയ്ത് മിയ ജോർജ്ജ്, പദ്മസൂര്യ എന്നിവർ പ്രധാന വേഷത്തിലഭിനയിച്ച ഒരു മലയാളചലച്ചിത്രമാണ് 8 ¼ സെക്കന്റ് (എട്ടേകാൽ സെക്കന്റ്) ഏറ്റവും ദൈർഘ്യമേറിയ വെള്ളത്തിനടിയിൽ ചിത്രീകരിച്ച ഗാനം ഈ ചിത്രത്തിലേതാണ്. ചിത്രത്തിൽ മൂന്നു ക്യാമറകൾ ഒരേ സമയം ഉപയോഗിക്കുക വഴി ഒരു സിൻ പോലും മുറിച്ച് വേറെ ഷോട്ടുകൾ ആക്കി മാറ്റേണ്ട ആവശ്യം ഇല്ലായിരുന്നു. ഇവരെ കൂടാതെ സുരാജ് വെഞ്ഞാറമൂട്, മധു, ജനാർദ്ദനൻ, വിജയരാഘവൻ തുടങ്ങിയവരും ചിത്രത്തിൽ അഭിനയിക്കുന്നുണ്ട്. റഫീഖ് അഹമ്മദിൻറെ വരികൾക്ക് ഈണം പകർന്നിരിക്കുന്നത് സന്തോഷ് കോളിനാണ്.
ഇതിവൃത്തം
സന്ദീപ് (പദ്മസൂര്യ) എന്ന കഥാപാത്രമാണ് ചിത്രത്തിലെ നായകൻ. അദ്ദേഹം ഒരു തൊഴിൽ രഹിതനാണ്. നാട്ടിലെ പ്രധാന ധനികനായ മേമോം സാറിന്റെ വീട്ടിലെ ഡ്രൈവറാണ് സന്ദീപിന്റെ അച്ഛൻ. മേനോന്റെ മകൾ നീതു (ജിമി ) മുംബയിൽ സൗണ്ട് എഞ്ചിനീയറാണ്. തന്റെ തറവാട് സന്ദർശിക്കാനും ഹൈറേഞ്ചിലെ കുന്നുകളിൽ നിന്ന് ചില പ്രത്യേക ശബ്ദങ്ങൾ റെക്കോഡ് ചെയ്യാനുമായി നീതു നാട്ടിലെത്തുന്നതോടെ സന്ദീപിന്റെ ജീവിതം മാറിമറിയുന്നു. നീതുവുമായുള്ള സൗഹൃദത്തിലൂടെ തന്നിൽ മറഞ്ഞു കിടന്ന പല കഴിവുകളും സന്ദീപ് കണ്ടെത്തുന്നു. അതേ സമയം ഇടുങ്ങിയ മനസുള്ള തന്റെ കാമുകനായ മിഥുനേക്കുറിച്ച് (രോഹിത്ത് വിജയൻ)ആശങ്കയുമുണ്ടാവുന്നു. നീതുവിന് കേരളത്തിലേയ്ക്ക് ട്രാൻസ്ഫർ കിട്ടുന്നു. അവൾ തന്റെ സ്ഥാപനത്തിൽത്തന്നെ സന്ദീപിനും ഒരു ജോലി വാങ്ങിക്കൊടുക്കുന്നു. അങ്ങനെ അവർ തമ്മിൽ അടുക്കുന്നതും തുടർന്നുള്ള സംഭവങ്ങളുമാണ് ചിത്രത്തിന്റെ ഇതിവൃത്തം.
അവലംബം
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
അർദ്ധരാത്രി (ചലച്ചിത്രം)
Soundtrack
ഭരണിക്കാവ് ശിവകുമാറിന്റെ വരികൾക്ക് കെ. ജെ. ജോയ്സംഗീതം നൽകിയിരിക്കുന്നു
External links
വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അഷാ ഖാൻ സംവിധാനം ചെയ്ത ചലച്ചിത്രങ്ങൾ
പെൽവിക് ഓർഗൻ പ്രോലാപ്‌സ് ക്വാണ്ടിഫിക്കേഷൻസ് സിസ്റ്റം
പെൽവിക് അവയവങ്ങളുടെ പ്രോലാപ്‌സിന്റെ അളവ് വിലയിരുത്തുന്നതിനുള്ള ഒരു സംവിധാനമാണ് പെൽവിക് ഓർഗൻ പ്രോലാപ്‌സ് ക്വാണ്ടിഫിക്കേഷൻസ് സിസ്റ്റം (POP-Q). ഇത് ക്ലിനിക്കൽ കണ്ടെത്തലുകളുടെ രോഗനിർണയം, താരതമ്യം, ഡോക്യുമെന്റിംഗ്, പങ്കിടൽ എന്നിവയെ സഹായിക്കുന്നു. പെൽവിക് ഓർഗൻ പ്രോലാപ്‌സുമായി ബന്ധപ്പെട്ട ഗവേഷണ പ്രസിദ്ധീകരണങ്ങളിൽ ഏറ്റവും കൂടുതൽ ഉപയോഗിക്കുന്നത്  ഈ വിലയിരുത്തലാണ്.
POP-Q ഉപയോഗിച്ച് വിലയിരുത്തുമ്പോൾ, പെൽവിക് അവയവങ്ങളുടെ പ്രോലാപ്‌സിന്റെ വ്യാപനം 50% വരെയായി കണക്കാക്കപ്പെടുന്നു. അതേസമയം രോഗലക്ഷണങ്ങൾ വഴിയുള്ള രോഗനിർണയം 3-6% ആണ്. മൂല്യനിർണയ സമ്പ്രദായം പരിഷ്കരിക്കണമെന്ന് ചിലർ വാദിക്കുന്നു
ബാലകാണ്ഡം
ബാലകാണ്ഡം ( बालकाण्ड   ; IAST :  ', lit. .ഇന്ത്യയിലെ രണ്ട് മഹത്തായ ഇതിഹാസങ്ങളിൽ ഒന്നായ വാൽമീകി രാമായണത്തിന്റെ ആദ്യ പുസ്തകമാണ് '  ബാലകാണ്ഡം   ' (മറ്റൊന്ന് മഹാഭാരതം ). ബാലകാണ്ഡം യഥാർത്ഥ ഗ്രന്ഥകർത്താവായ വാൽമീകി രചിച്ചതാണോ അതോ പിന്നീട് ചേർത്തതാണോ എന്ന കാര്യത്തിൽ തർക്കമുണ്ട്.
ഘടന
ഈ പുസ്തകത്തിൽ സംസ്കൃത ശ്ലോകത്തിന്റെ എഴുപത്തിയാറ് സർഗങ്ങൾ (ചിലപ്പോൾ അധ്യായങ്ങൾ അല്ലെങ്കിൽ "കാണ്ഡങ്ങൾ " ആയി വിവർത്തനം ചെയ്യപ്പെടുന്നു) അടങ്ങിയിരിക്കുന്നു.
സംഗ്രഹം
ബാലകാണ്ഡം ആരംഭിക്കുന്നത് സന്ന്യാസിയായ വാൽമീകി നാരദ മഹർഷിയോട് യഥാർത്ഥത്തിൽ സദ്ഗുണമുള്ള ആരെങ്കിലും ഉണ്ടോ എന്ന് ചോദിക്കുന്നതോടെയാണ്. അങ്ങനെ ഒരു മനുഷ്യനുണ്ടെന്നും അവന്റെ പേര് രാമനാണെന്നും നാരദൻ മറുപടി നൽകുന്നു. തുടർന്ന് അദ്ദേഹം രാമന്റെ ശാരീരിക സവിശേഷതകളെ സംക്ഷിപ്തമായി വിവരിക്കുകയും രാമായണത്തിന്റെ കഥ സംഗ്രഹിക്കുകയും ചെയ്യുന്നു. അടുത്തതായി, വാൽമീകി മഹർഷി രാമായണം എഴുതി ലവനെയും കുശനെയും പഠിപ്പിച്ചത് എങ്ങനെയെന്ന് പുസ്തകം വിവരിക്കുന്നു, അവർ ദേശത്തുടനീളം ഇതിഹാസം ആലപിക്കുകയും ഒടുവിൽ അയോധ്യയിലെ തന്റെ കൊട്ടാരത്തിൽ വെച്ച് രാമ രാജാവിന് അത് പാരായണം ചെയ്യുകയും ചെയ്യുന്നു, തുടർന്ന് കഥ ആരംഭിക്കുന്നു. കോസല രാജാവായ ദശരഥൻ അയോധ്യ നഗരത്തിലാണ് താമസിക്കുന്നത്, അദ്ദേഹത്തിന് പുത്രനില്ല. രാജാവും സഭയും പുത്രന്മാരെ നൽകുന്നതിനായി ഋഷൃശൃംഗ മുനിയെ കൊണ്ടുവരാൻ തീരുമാനിച്ചു. അശ്വമേധം (അശ്വമേധം) നടത്തിയ ശേഷം, പുത്രപ്രാപ്തിക്കായി ഋഷൃശൃംഗ മുനി ഒരു യാഗം നടത്തുന്നു. അതിനിടെ, ഋഷിമാർ, യക്ഷന്മാർ, ഗന്ധർവ്വന്മാർ, അസുരന്മാർ, ബ്രാഹ്മണർ എന്നിവരെ അടിച്ചമർത്തുന്ന രാക്ഷസനായ രാവണനെക്കുറിച്ച് ദേവന്മാർ ബ്രഹ്മാവിനോടും വിഷ്ണുവിനോടും പരാതി പറഞ്ഞു. ബ്രഹ്മാവിന്റെ അനുഗ്രഹത്താൽ, മനുഷ്യർ ഒഴികെയുള്ള എല്ലാ ജീവജാലങ്ങൾക്കും രാവണൻ അജയ്യനാണ്, അതിനാൽ വിഷ്ണു ദശരഥന്റെ പുത്രന്മാരായി ജനിക്കാൻ തീരുമാനിക്കുന്നു. അയോധ്യയ്ക്ക് പുറത്തുള്ള യാഗത്തിൽ നിന്ന്   തിരിച്ചെത്തിയപ്പോൾ, ഒരു സ്വർഗീയ പ്രസാദവും വഹിച്ചുകൊണ്ട് യാഗാഗ്നിയിൽ നിന്ന് ഒരു ദേവത ഉയർന്നുവരുന്നു. പുത്രന്മാരെ പ്രസവിക്കുന്നതിനായി തന്റെ ഭാര്യമാർക്കിടയിൽ സ്വർഗീയ പ്രസാദം വിതരണം ചെയ്യാൻ ദശരഥനോട് ദേവത പറയുന്നു. അതേ സമയം, രാവണനെ പരാജയപ്പെടുത്താൻ ഇതിഹാസത്തിൽ രാമനെ പിന്നീട് സഹായിക്കുന്ന വാനരരെ സൃഷ്‌ടിക്കാൻ ബ്രഹ്മാവ് ദേവന്മാരോട് കൽപ്പിക്കുന്നു. സ്വർഗീയ പ്രസാദം വിതരണം ചെയ്ത ശേഷം, ദശരഥന്റെ ഭാര്യമാരായ കൗസല്യ, കൈകേയി, സുമിത്ര എന്നിവർ യഥാക്രമം രാമൻ, ഭരതൻ, ഇരട്ടകളായ ലക്ഷ്മണൻ, ശത്രുഘ്നൻ എന്നിവരെ പ്രസവിച്ചു. വർഷങ്ങൾക്ക് ശേഷം വിശ്വാമിത്ര മുനി അയോധ്യയിൽ എത്തുന്നു.
വിശ്വാമിത്രന്റെ യാഗം തടസ്സപ്പെടുത്തുന്ന രാക്ഷസുമാരായ മാരീചനെയും സുബാഹുവിനെയും കൊല്ലാൻ തന്റെ മൂത്ത (എന്നാൽ ഇപ്പോഴും കൗമാരക്കാരനായ) മകൻ രാമനെ വിട്ടുകൊടുക്കാൻ വിശ്വാമിത്രൻ ദശരഥനോട് അഭ്യർത്ഥിക്കുന്നു. തന്റെ പ്രിയപുത്രനെ പിരിയാൻ ആദ്യം വിമുഖത കാണിച്ച ദശരഥൻ, ഒടുവിൽ രാമനെ വിശ്വാമിത്രനൊപ്പം ലക്ഷ്മണനൊപ്പം അയക്കാൻ തീരുമാനിക്കുന്നു. ഒടുവിൽ അവർ താടക അധിവസിക്കുന്ന ഭയാനകവും വന്യവുമായ വനത്തിൽ എത്തിച്ചേരുന്നു. താടക, വിശ്വാമിത്രൻ വിശദീകരിക്കുന്നതുപോലെ, മാരീച രാക്ഷസനു ജന്മം നൽകിയ ഒരു യക്ഷസ്ത്രീയാണ്, അവൾ സ്വയം ശപിക്കപ്പെട്ടവളാണ്. രാമൻ തന്റെ വില്ലിൽ നിന്ന് ഒരൊറ്റ അമ്പ് കൊണ്ട് അവളെ കൊല്ലുന്നു, അതിന് പ്രതിഫലമായി വിശ്വാമിത്രൻ രാമന് നിരവധി ദിവ്യായുധങ്ങൾ നൽകി. അവർ ഒടുവിൽ വിശ്വാമിത്രന്റെ ആശ്രമത്തിൽ എത്തുന്നു, അവിടെ രാമൻ മാരീചനെ പരാജയപ്പെടുത്തുകയും സുബാഹുവിനെ കൊല്ലുകയും ചെയ്യുന്നു, അതേസമയം വിശ്വാമിത്രൻ തന്റെ യാഗം പൂർത്തിയാക്കുന്നു.
തങ്ങളുടെ ലക്ഷ്യത്തിൽ വിജയിച്ച സംഘം പിന്നീട് മിഥില രാജ്യത്തിലെ ജനക രാജാവിന്റെ യാഗത്തിൽ പങ്കെടുക്കാൻ തീരുമാനിക്കുന്നു. ജനകന്റെ പക്കൽ ആർക്കും ഞാൺ കെട്ടാൻ കഴിയാത്ത ഒരു വില്ലുണ്ടെന്ന് അവിടെ ആശ്രമത്തിലെ മുനിമാർ പറയുന്നത് അവർ കേട്ടു. അയോധ്യയിൽ നിന്ന് ആശ്രമത്തിലേക്കും പിന്നെ മിഥിലയിലേക്കുള്ള മുഴുവൻ യാത്രയിലും, അവർ സഞ്ചരിക്കുന്ന ഭൂപ്രകൃതിയുടെ കഥകൾ വിശ്വാമിത്രൻ അവരോട് വിവരിച്ചു, അതുപോലെ തന്നെ യഥാക്രമം വിശ്വാമിത്രന്റെയും രാമന്റെയും പൂർവ്വികരുടെ പ്രവൃത്തികളും വിശദീകരിച്ചു.
സംഘം മിഥിലയിൽ എത്തിക്കഴിഞ്ഞപ്പോൾ, ജനകന്റെ കൊട്ടാരത്തിലെ ഒരു മന്ത്രി വിശ്വാമിത്രന്റെ ജീവിതവും രാജാവിൽ നിന്ന് ബ്രഹ്മർഷി പദത്തിലേക്കുള്ള യാത്രയും വിവരിച്ചു. ജനകൻ അവിടുത്തെ പ്രസിദ്ധമായ വില്ലിന്റെ ചരിത്രം വിവരിക്കുകയും, വില്ലിൽ ഞാൺ കെട്ടുന്നവൻ തന്റെ മകൾ സീതയെ നേടുമെന്ന് അവരെ അറിയിക്കുകയും ചെയ്യുന്നു. ( ജനകൻ നിലം ഉഴുതുമറിച്ചപ്പോൾ സീതയെ ഭൂമിയിൽ നിന്ന് കണ്ടെത്തിയതാണ്.) രാമൻ വില്ലിൽ ഞാൺ കെട്ടുക മാത്രമല്ല, അത് ചെയ്യുമ്പോൾ വില്ല് പൊട്ടിക്കുകയും ചെയ്യുന്നു. രാമൻ പിന്നീട് സീതയെ വിവാഹം കഴിക്കുന്നു, ബാക്കിയുള്ള സഹോദരന്മാർ സീതയുടെ സഹോദരിയെയും ബന്ധുക്കളെയും വിവാഹം കഴിക്കുന്നു. മിഥിലയിൽ നിന്ന് അയോധ്യയിലേക്കുള്ള മടക്കയാത്രയിൽ, ഘോഷയാത്ര രാമ ജമദഗ്നയെ കണ്ടുമുട്ടുന്നു, അയാൾ രാമനെ മറ്റൊരു വില്ലുയർത്തി ഒറ്റയുദ്ധത്തിൽ ഏർപ്പെടാൻ വെല്ലുവിളിക്കുന്നു. രാമ ദാശരഥി വില്ല് പിടിച്ച് അവനെ കൊല്ലില്ലെന്ന് പറഞ്ഞു, ഇപ്പോൾ വിനയാന്വിതനായ രാമ ജമദഗ്നൻ പിൻവാങ്ങുന്നു. സംഘം അയോധ്യയിലേക്ക് മടങ്ങുകയും മനോഹരമായ ദാമ്പത്യ ജീവിതത്തിന് രംഗം സജ്ജമാക്കുകയും ചെയ്യുന്നിടത്ത് ബാലകാണ്ഡം പുസ്തകം അവസാനിക്കുന്നു. ലഘുചിത്രം| [[ദശരഥൻ|ദശരഥന്റെ നാല് പുത്രന്മാരുടെ ജനനത്തിന്റെ ചിത്രരൂപം.]]
ബാഹ്യ ലിങ്കുകൾ
വർഗ്ഗം:രാമായണം
വലിയഴീക്കൽ വിളക്കുമാടം
ആലപ്പുഴ ജില്ലയിൽ വലിയഴീക്കൽ ഹാർബറിനടുത്തായി സ്ഥിതി ചെയ്യുന്ന വിളക്കുമാടമാണ് വലിയഴീക്കൽ വിളക്കുമാടം. 2021 ഒക്റ്റോബർ 30-നാണ് ഈ വിളക്കുമാടം ഉദ്ഘാടനം ചെയ്തത്. ഹാർബറിലേയ്ക്ക് മടങ്ങുന്ന മത്സ്യബന്ധനത്തൊഴിലാളികൾക്ക് രാത്രി സമയത്ത് പുലിമുട്ടിലേയ്ക്ക് പ്രവേശിക്കാൻ സഹായകമാണ് ഈ വിളക്കുമാടം.
ഉദ്‌ഘാടനം
തുറമുഖ, കപ്പൽ ഗതാഗതവകുപ്പ് മന്ത്രി സർബാനന്ദ സോണോവാളാണ് ഈ വിളക്കുമാടം ഉദ്ഘാടനം ചെയ്തത്. 2021 ജൂൺ 3 മുതൽ പരിശോധനകളുടെ ഭാഗമായി പ്രവർത്തിക്കുന്നുണ്ടായിരുന്നു.
സാങ്കേതിക വിശദാംശങ്ങൾ
ഉയരം: 41.26 മീറ്റർ ഛേദം: പഞ്ചഭുജം നിറങ്ങൾ: തിരശ്ചീനമായ നീലയും വെള്ളയും വീതിയുള്ള വരകൾ.
ഭൂസ്ഥാനം:
അവലംബം
വർഗ്ഗം:ആലപ്പുഴ ജില്ലയിലെ കെട്ടിടങ്ങളും നിർമ്മിതികളും
മാരി സെൽവരാജ്
തമിഴ് ചലച്ചിത്രമേഖലയിൽ പ്രവർത്തിക്കുന്ന ഇന്ത്യൻ ചലച്ചിത്ര സംവിധായകനാണ് മാരി സെൽവരാജ്.പരിയേറും പെരുമാൾ എന്ന ചിത്രത്തിലൂടെയാണ് അദ്ദേഹം സംവിധായകനായി അരങ്ങേറ്റം കുറിച്ചത്.
എ.സി.എ-കെ.ഡി.സി.എ ക്രിക്കറ്റ് ഗ്രൗണ്ട്
ഇന്ത്യൻ സംസ്ഥാനമായ ആന്ധ്രാപ്രദേശിൽ സ്ഥിതിചെയ്യുന്ന രണ്ട് ക്രിക്കറ്റ് മൈതാനങ്ങളുടെ പരമ്പരയുടെ പൊതുവായ പേരാണ് എസി‌എ-കെ‌ഡി‌സി‌എ ക്രിക്കറ്റ് ഗ്രൗണ്ട് (അല്ലെങ്കിൽ ആന്ധ്ര ക്രിക്കറ്റ് അസോസിയേഷൻ-കൃഷ്ണ ഡിസ്ട്രിക്റ്റ് ക്രിക്കറ്റ് അസോസിയേഷൻ ഗ്രൗണ്ട് ). വിജയവാഡയ്ക്കടുത്തുള്ള കൃഷ്ണ ജില്ലയിലെ മുളപ്പാട് ഗ്രാമത്തിലാണ് ഇത് സ്ഥിതിചെയ്യുന്നത്. ആന്ധ്ര ക്രിക്കറ്റ് അസോസിയേഷന്റെ അധികാരപരിധിയിലാണ് ഈ സ്റ്റേഡിയം വരുന്നത്. കൃഷ്ണ ഡിസ്ട്രിക്റ്റ് ക്രിക്കറ്റ് അസോസിയേഷന്റെ (എസി‌എ-കെ‌ഡി‌സി‌എ) ഉടമസ്ഥതയിലാണ് ഈ സ്റ്റേഡിയം.
മാരി സെൽവരാജ്
ചലച്ചിത്ര ജീവിതം
മാരി സെൽവരാജ് 2006 ൽ തമിഴ് ചലച്ചിത്രമേഖലയിൽ പ്രവേശിച്ചു. തുടക്കത്തിൽ അഭിനേതാവാകാൻ പദ്ധതിയിട്ടിരുന്നെങ്കിലും പിന്നീട് ചലച്ചിത്ര സംവിധായകനായ റാമോടൊപ്പം ചേർന്നു. കത്രാദു തമിഷ് (2007), തങ്ക മീങ്കൽ (2013), താരാമണി (2017) എന്നീ മൂന്ന് ചിത്രങ്ങളിൽ അസിസ്റ്റന്റ് ഡയറക്ടറായി പ്രവർത്തിച്ചു.2018 ൽ അദ്ദേഹം തന്റെ ആദ്യ ചിത്രം സംവിധാനം ചെയ്ത പരിയേറും പെരുമാൾ നിരൂപക പ്രശംസ നേടി. ഈ വർഷത്തെ വിജയകരമായ ചിത്രങ്ങളിലൊന്നാണ്.
എ.സി.എ-കെ.ഡി.സി.എ ക്രിക്കറ്റ് ഗ്രൗണ്ട്
അനുരാഗ് താക്കൂർ 2016 മെയ് 30 ന് സ്റ്റേഡിയം ഉദ്ഘാടനം ചെയ്തു. തെക്കൻ മൈതാനത്തിന് ചുക്കപ്പള്ളി പിചായ ഗ്രൗണ്ട് എന്നും, വടക്ക് ദേവിനേനി വെങ്കട രമണ- പ്രനിത ഗ്രൗണ്ട് എന്നും 2016 നവംബർ 10 ന് ആന്ധ്ര മുഖ്യമന്ത്രി എൻ. ചന്ദ്രബാബു നായിഡു ഔദ്യോഗികമായി ഉദ്ഘാടനം ചെയ്തു.
ബരു ബാരത് നദി
ഇന്തോനേഷ്യയിലെ ജക്കാർത്തയിൽ സ്ഥിതിചെയ്യുന്ന ബൊഗോർ റീജൻസിയിലെ സിസാദെയ്ൻ നദി ഒരു മനുഷ്യനിർമ്മിത കനാൽ ആണ്. ബൊഗോറിൽ നിന്നും ബറ്റോവിയയിലേക്ക് (ഇപ്പോൾ, ജക്കാർത്ത)18-ാം നൂറ്റാണ്ടിൽ ഗവർണർ ജനറൽ ഗുസ്താഫ് വില്ലെം വാൻ ഇംഹോഫിൻറെ നിർദ്ദേശപ്രകാരം കാർഷികവിളവെടുപ്പിനു വേണ്ടി നിർമ്മിച്ച രണ്ട് കനാലുകളിൽ ഒന്നായിരുന്നു ഇത്. നിലവിലുള്ള രണ്ട് കനാലുകൾ കലി ബരു തിമൂർ, ബരു തിമൂർ നദി കലി ബരു ബാരത് (ബരു ബാരത് നദി) എന്നും അറിയപ്പെടുന്നു. ജക്കാർത്തയിലെ പ്രധാന നദികളിലൊന്നായ ഇത് സിലിദുംഗ് സിസദെയ്ൻ വെള്ളപ്പൊക്ക നിയന്ത്രണ പദ്ധതിയുടെ ഭാഗമാണ്. പാൻകോരോൻ, തെക്കേ ജക്കാർത്ത, തെബെറ്റ് എന്നിവിടങ്ങളിലൂടെ ഒഴുകുന്ന ബരു ബാരത് നദിയിലെ ജലം ഡ്രെയിനേജുകളിൽ ഒന്നായ ബൻജിർ കനാൽ ബാരറ്റിലേയ്ക്ക് എത്തുന്നു.
എ.സി.എ-കെ.ഡി.സി.എ ക്രിക്കറ്റ് ഗ്രൗണ്ട്
ടൂർണമെന്റുകൾ
2014 നവംബർ 10ന് 2014–16 ഐസിസി വനിതാ ചാമ്പ്യൻഷിപ്പ് ടൂർണമെന്റിന്റെ ഭാഗമായ ഇന്ത്യ വനിതകളും വെസ്റ്റ് ഇൻഡീസ് വനിതാ ക്രിക്കറ്റ് ടീമുകളും തമ്മിൽ നിരവധി അന്താരാഷ്ട്ര മത്സരങ്ങൾ ഈ സ്റ്റേഡിയത്തിൽ വച്ച് നടന്നിട്ടുണ്ട്.
പ്രാദേശിക ടൂർണമെന്റുകൾ
കെ‌ഡി‌സി‌എ മുലപ്പാടിന്റെ രണ്ട് മൈതാനങ്ങളിൽ കെ‌ഡി‌സി‌എ പവർ ലീഗ് ട്രോഫി, ഫ്യൂച്ചർ കപ്പ് എന്നീ ടൂർണമെന്റുകൾ നേരത്തെ നടത്തിയിട്ടുണ്ട്.
ബരു ബാരത് നദി
ചരിത്രം
1739-ൽ ഡച്ച് ഈസ്റ്റ് ഇൻഡീസ് ഗവൺമെന്റിനു കീഴിലുള്ള ഗവർണർ ജനറലായ വാൻ ഇംഹോഫ് ജലസേചനത്തിനും ഉൾനാടൻ സാധനങ്ങളുടെ ഗതാഗതത്തിനും വേണ്ടി ഓസ്റ്റേർസ്ലോക്ക്കാൻ ("കിഴക്കൻ കനാൽ") നിർമ്മിച്ചു.14 വർഷം കഴിഞ്ഞ്, 1753-ൽ കനാൽ പൂർത്തിയാക്കി. എന്നാൽ, ഗതാഗതമാർഗ്ഗമായി ഉപയോഗിക്കാനുള്ള ശ്രമവും ഒന്നിലധികം വാട്ടർ ഗേറ്റുകൾ കെട്ടിപ്പടുക്കുന്നതിനുള്ള ഉയർന്ന ചെലവും മൂലം പരാജയപ്പെട്ടു. അവസാനം ജലസേചനത്തിന് മാത്രമായി ഉപയോഗിക്കുന്നു. 1776-ൽ കിഴക്കൻ കനാലിൽ കൂടുതൽ അറ്റകുറ്റപ്പണികൾ ആവശ്യമായതിനാൽ സിസഡേൻ നദിയിൽ നിന്ന് സി ലിവംഗിലേക്ക് ജലം ഒഴുക്കാൻ മറ്റൊരു കനാലുകൾ തുറക്കണമെന്ന് വാൻ ഇംഹോഫ് ഉത്തരവിട്ടു. ഈ കനാൽ വെസ്റ്റേർസ്ലോക്ക്കൻ ("പടിഞ്ഞാറൻ കനാൽ ") എന്ന് വിളിക്കപ്പെട്ടു. ഇപ്പോൾ ഇത് കലി ബരു ബാരത് (ബരു ബാരത് നദി) എന്നും അറിയപ്പെടുന്നു. കിഴക്കേ കനാൽ കട്ടുളമ്പയിൽ നിന്ന് മീസ്റ്റർ (ജതിനീഗാര) വരെ കുഴിക്കുകയും സിക്കീസ് നദിയിൽ നിന്നും സണ്ടർ നദി വരെ കൂടുതൽ ജലവിതരണം ലഭിക്കുകയും ചെയ്തു. സിപാക്കൻസിലാൻ നദിയിൽ നിന്നും കലി ബരു ബാരത് നദി, മാത്രമൻ (മിനാങ്കബൗ നദി) എന്നിവ ബൻജിർ കാനൽ ബറാത്തിലേയ്ക്ക് കടക്കുകയും ചെയ്യുന്നു.
എ.സി.എ-കെ.ഡി.സി.എ ക്രിക്കറ്റ് ഗ്രൗണ്ട്
അവലംബങ്ങൾ
വർഗ്ഗം:Coordinates on Wikidata വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ബരു ബാരത് നദി
ചരിത്രം
ബോഗറിൻറെ വടക്കൻ ഭാഗത്ത് സിസദേൻ, സിലിവങ് നദികളുമായി ബന്ധിപ്പിക്കുന്നതിനായി ബരു ബാരത് നദിയും പണികഴിപ്പിച്ചിരുന്നു. സിലെബട്ട്, സിടയം, ഡെപോക്ക്, പോൺഡോക് സിന, തഞ്ജങ് ബറാത്ത്, പോൺഡോക് ലാബു എന്നിവിടങ്ങളിൽ നെൽകൃഷിയുടെയും മറ്റു ഫലവത്തായ കൃഷിഭൂമിയുടെയും ജലസേചനത്തിനായി ഉപയോഗിച്ചു വരുന്നു. ഇപ്പോൾ, സിലിവുങ്ങിൽ ബന്ധിപ്പിച്ചിരിക്കുന്ന ഭാഗം ഇതിനകം തന്നെ അടക്കുകയും ചെയ്തു.
ഹൈഡ്രോളജി
ജക്കാർത്തയിലെ സെൻട്രൽ ഏരിയ സ്ട്രീം ഹാൻഡിലിങ് സിസ്റ്റത്തിൽ ബരു ബാരത് നദി ഉൾപ്പെടുന്നു. ക്രൂട് നദി, സി ലിലിംഗ്, ബഞ്ചിർ കനൽ / തരും ബറാത്ത് എന്നിവയും ഉൾപ്പെടുന്നു. 50 m3 / സെക്കന്റ് അപ്സ്ട്രീമിൽ മൊത്തം പ്രവേശന ഡെബിറ്റ് 290 m3 / സെക്കന്റ് താഴെയാണ്. 150 m3 / സെക്കന്റ് അപ്സ്ട്രീമിലുള്ള എക്സിറ്റ് ഡെബിറ്റ് ഏതാണ്ട് 370 m3 / സെക്കന്റ് ദൈർഘ്യത്തിൽ, 17 പോഷകനദികളും ഉൾപ്പെടുന്നു.
അവലംബം
വർഗ്ഗം:ജക്കാർത്തയിലെ നദികൾ വർഗ്ഗം:നദികൾ
ദി ഡാൻസിംഗ് വാട്ടർ, ദി സിംഗിംഗ് ആപ്പിൾ, ആൻഡ് ദി സ്പീക്കിംഗ് ബേർഡ്
ഗിസെപ്പെ പിട്രെ ശേഖരിച്ച ഒരു സിസിലിയൻ യക്ഷിക്കഥയാണ് ദി ഡാൻസിംഗ് വാട്ടർ, ദി സിംഗിംഗ് ആപ്പിൾ, ആൻഡ് ദി സ്പീക്കിംഗ് ബേർഡ്. തോമസ് ഫ്രെഡറിക് ക്രെയിൻ അദ്ദേഹത്തിന്റെ ഇറ്റാലിയൻ ജനപ്രിയ കഥകൾക്കായി ഈ കഥ വിവർത്തനം ചെയ്തു. ജോസഫ് ജേക്കബ്സ് തന്റെ യൂറോപ്യൻ ഫോക്ക് ആൻഡ് ഫെയറി ടെയിൽസിൽ കഥയുടെ പുനർനിർമ്മാണം ഉൾപ്പെടുത്തിയിട്ടുണ്ട്. യഥാർത്ഥ ശീർഷകം "ലി ഫിഗ്ഗി ഡി ലു കാവുലിസിദ്ദാരു" ആണ്. ഇതിന് ക്രെയിൻ "The Herb-gatherer's Daughters" എന്നതിന്റെ അക്ഷരാർത്ഥത്തിലുള്ള വിവർത്തനം നൽകുന്നു.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ തരം 707-ന്റെ പ്രോട്ടോടൈപ്പിക് ഉദാഹരണമാണ്. അതിന് അതിന്റെ പേര് നൽകുന്നു. ദ ത്രീ ഗോൾഡൻ സൺസ്, ദി ത്രീ ഗോൾഡൻ ചിൽഡ്രൻ, ദി ബേർഡ് ഓഫ് ട്രൂത്ത്, പോർച്ചുഗീസ്: ഓസ് മെനിനോസ് കോം ഉമ എസ്ട്രെലിൻഹ നാ ടെസ്റ്റാ, 'The boys with little stars on their foreheads', റഷ്യൻ: Чудесные дети, romanized: Chudesnyye deti, lit. 'The Wonderful or Miraculous Children' അല്ലെങ്കിൽ ഹംഗേറിയൻ: Az aranyhajú ikrek, lit. 'ദി ഗോൾഡൻ ഹെയർഡ് ട്വിൻസ്' എന്നിവയാണ് കഥാ തരത്തിന്റെ ഇതര പേരുകൾ.
ഫോക്ലോറിസ്റ്റായ സ്റ്റിത്ത് തോംസൺ പറയുന്നതനുസരിച്ച്, ഈ കഥ "ലോകത്തിലെ ഏറ്റവും അറിയപ്പെടുന്ന എട്ടോ പത്തോ പ്ലോട്ടുകളിൽ ഒന്നാണ്".
സംഗ്രഹം
ഗ്യൂസെപ്പെ പിട്രെ ശേഖരിക്കുകയും തോമസ് ഫ്രെഡറിക് ക്രെയിൻ വിവർത്തനം ചെയ്യുകയും ചെയ്ത കഥയുടെ സംഗ്രഹം താഴെ കൊടുക്കുന്നു.
തെരുവിലൂടെ നടന്ന ഒരു രാജാവ് മൂന്ന് പാവപ്പെട്ട സഹോദരിമാരുടെ സംസാരം കേട്ടു. രാജകീയ ബട്ട്‌ലറെ വിവാഹം കഴിച്ചാൽ, ബാക്കിയുള്ള വെള്ളം കൊണ്ട് ഒരു ഗ്ലാസിൽ നിന്ന് കോടതി മുഴുവൻ കുടിക്കാൻ നൽകുമെന്ന് മുതിർന്നയാൾ പറഞ്ഞു. രണ്ടാമത്തെയാൾ പറഞ്ഞു, താൻ രാജകീയ വസ്ത്രത്തിന്റെ സൂക്ഷിപ്പുകാരിയെ വിവാഹം കഴിച്ചാൽ, അവൾ മുഴുവൻ കോർട്ടും ഒരു തുണിയിൽ വസ്ത്രം ധരിക്കുമെന്നും കുറച്ച് ബാക്കിയുണ്ട്. ഇളയവൾ പറഞ്ഞു, താൻ രാജാവിനെ വിവാഹം കഴിച്ചാൽ, അവൾ കൈകളിൽ ആപ്പിളുമായി രണ്ട് ആൺമക്കളെയും നെറ്റിയിൽ നക്ഷത്രമുള്ള ഒരു മകളെയും പ്രസവിക്കും..
പുറംകണ്ണികൾ
വർഗ്ഗം:ഇറ്റാലിയൻ ഫോക്ലോർ
ലക്ഷ്മി (ഹിന്ദി ചലച്ചിത്രം)
രാഗേഷ് കുക്കുനൂർ സംവിധാനം ചെയ്ത് 2014ൽ പുറത്തിറങ്ങാൻ പോകുന്ന ഒരു ഹിന്ദി ചലച്ചിതമാണ് ലക്ഷ്മി. ഇന്ത്യയിലെ വിവിധഭാഗങ്ങളിൽ നടക്കുന്ന മനുഷ്യക്കടത്തിനേയും ബാലവേശ്യാവൃത്തിയേയുമാണ് ചിത്രത്തിൽ പരാമർശിച്ചിരിക്കുന്നത്. മൊണാലീ ഠാക്കൂർ ലക്ഷ്മി എന്ന ചിത്രത്തിലെ പ്രധാന കഥാപാത്രമായി അഭിനയിക്കുന്നു. 2014 ജനുവരിയിൽ ചിത്രം കാലിഫോർണിയയിലെ പാം സ്പ്രിങ്സ് അന്താരാഷ്ട്ര ചലച്ചിത്രമേളയിൽ പ്രദർശിപ്പിക്കുകയും ഓഡിയൻസ് അവാഡ് കരസ്ഥമാക്കുകയും ചെയ്തിരുന്നു. ജനുവരി 17നു ചിത്രം പുറത്തിറങ്ങാൻ തീരുമാനിച്ചിരുന്നെങ്കിലും കുട്ടികൾക്കെതിരായ ലൈംഗിക അധിക്രമം ചിത്രത്തിലുള്ളതിനാൽ സെൻസർ ബോഡ് അനുമതി നിഷേധിക്കുകയായിരുന്നു.
അവലംബം
വർഗ്ഗം:പുറത്തിറങ്ങാനിരിക്കുന്ന ഹിന്ദി ചലച്ചിത്രങ്ങൾ
അകോല ക്രിക്കറ്റ് ക്ലബ് ഗ്രൗണ്ട്
ഇന്ത്യ യിലെ വിദർഭ, അകോല യിലെ ഒരു ക്രിക്കറ്റ് ഗ്രൗണ്ട് ആണ് അകോല ക്രിക്കറ്റ് ക്ലബ് ഗ്രൗണ്ട്. ഈ മൈതാനത്ത് രണ്ട് ഫസ്റ്റ് ക്ലാസ് മത്സരങ്ങൾ നടന്നിട്ടുണ്ട്. അതിൽ ആദ്യത്തേത് 1983/84 നടന്ന രഞ്ജി ട്രോഫി യിൽ വിദർഭ യും റെയിൽ‌വേ തമ്മിൽ ഏറ്റുമുട്ടി. രണ്ടാമത്തേത് 1984/85 രഞ്ജി ട്രോഫിയിൽ രാജസ്ഥാനെ തോല്പിച്ചു.
ഗ്രൗണ്ട് 24/7 തുറന്നിരിക്കുന്നു, നന്നായി പരിപാലിക്കുന്നു. നിരവധി ആളുകൾ ദൈനംദിന ക്രിക്കറ്റ് പരിശീലനത്തിനായി തെരഞ്ഞെടുക്കുന്ന സ്ഥലമാണിത്.
ഗാർഹി ഫാസിൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗാർഹി ഫാസിൽ. ഗാർഹി ഫാസിൽ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഗാർഹി ഫാസിൽ ൽ 102 വീടുകൾ ഉണ്ട്. ആകെ ജനസംഖ്യ 556 ആണ്. ഇതിൽ 291 പുരുഷന്മാരും 265 സ്ത്രീകളും ഉൾപ്പെടുന്നു. ഗാർഹി ഫാസിൽ ലെ സാക്ഷരതാ നിരക്ക് 57.91 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഗാർഹി ഫാസിൽ ലെ 6 വയസ്സിനു താഴെയുള്ള കുട്ടികളുടെ എണ്ണം 76 ആണ്. ഇത് ഗാർഹി ഫാസിൽ ലെ ആകെ ജനസംഖ്യയുടെ 13.67 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 176 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 168 പുരുഷന്മാരും 8 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 99.43 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 43.75 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഗാർഹി ഫാസിൽ ലെ 9 പേരും പട്ടിക ജാതി വിഭാഗത്തിൽ പെടുന്നു.
ഖിർ ഗംഗ ദേശീയ ഉദ്യാനം
ഹിമാചൽ പ്രദേശിൽ 2010ൽ സ്ഥാപിക്കപ്പെട്ട ഒരു ദേശീയോദ്യാനമാണ് ഖിർ ഗംഗ ദേശീയ ഉദ്യാനം (Khirganga National Park), ഇതിന് 710 ചതുരശ്ര കിലോമീറ്റർ വിസ്തൃതിയുണ്ട്. കുളു ജില്ലയിൽ പാർവതി നദി യുടേയും ബിയാസ് നദി യുടെയും സംഗമസ്ഥാനത്തിനു കിഴക്കായി സ്ഥിതിചെയ്യുന്ന പാർവതി താഴ്വരയിലാണ് ഇത് സ്ഥിതിചെയ്യുന്നത്. ജനവാസമില്ലാത്ത ഒരു പ്രദേശമാണിത്.
അവലംബം
വർഗ്ഗം:ഹിമാചൽ പ്രദേശിലെ ദേശീയോദ്യാനങ്ങൾ
മഡോണ ഓഫ് ഫോളിഗ്നൊ
ഇറ്റാലിയൻ നവോത്ഥാന ചിത്രകാരനായ റാഫേൽ വരച്ച ഒരു ചിത്രമാണ് മഡോണ ഓഫ് ഫോളിഗ്നോ. തടി പാനലിൽ ആദ്യം വരച്ച ഈ ചിത്രം പിന്നീട് ക്യാൻവാസിലേക്ക് മാറ്റി.
ചരിത്രം
സിഗിസ്മോണ്ടി കോണ്ടിയുടെ പിൻ‌ഗാമിയായ അന്ന കോണ്ടി 1565-ൽ ഈ ചിത്രം ഫോളിഗ്നോയിലെ സെന്റ് ആനിന്റെ മഠത്തിലേക്ക് മാറ്റി. രണ്ട് നൂറ്റാണ്ടിലേറെയായി അവിടെ തുടർന്നു. അതിലൂടെയാണ് ഈ ചിത്രത്തിന് ഈ ശീർഷകം ലഭിച്ചത്.
1799-ൽ ഈ ചിത്രം നെപ്പോളിയൻ ഫ്രാൻസിലെ പാരീസിലേക്ക് കൊണ്ടുപോയി. അവിടെ, 1802-ൽ ചിത്രം പാനലിൽ നിന്ന് ക്യാൻവാസിലേക്ക് ഹാക്കിൻ മാറ്റി ചിത്രീകരിക്കുകയും ഹൈഡെൽബർഗിലെ റോസർ പുനഃസ്ഥാപിക്കുകയും ചെയ്തു. പുനഃസ്ഥാപിച്ചയാൾ ഒരു കുറിപ്പ് തയ്യാറാക്കി: "റാപ്പോർട്ടോ ഡി സിറ്റാഡിനി ഗുജോൺ വിൻസെന്റ് ടന്നേ ഇ ബെർത്തൊലെറ്റ് സുൽ റിസ്റ്റ ഔറോ ഡീ ക്വാഡ്രി ഡി റാഫെല്ലോ കോനോസ്യൂട്ടോ സോട്ടോ ഇൽ നോം ഡി മഡോണ ഡി ഫോളിഗ്നോ''.("Rapporto dei cittadini Guijon Vincent Tannay e Berthollet sul ristauro dei quadri di Raffaello conosciuto sotto il nome di Madonna di Foligno.")
1815-ൽ, വാട്ടർലൂ യുദ്ധത്തിനുശേഷം, ഈ ചിത്രം ഇറ്റലിയിലേക്ക് തിരിച്ചയച്ചു. അവിടെ വത്തിക്കാൻ നഗരത്തിലെ വത്തിക്കാൻ മ്യൂസിയത്തിലെ പിനാകോട്ടെക്ക വത്തിക്കാനയിൽ റാഫേലിന്റെ അവസാന ചിത്രമായ ട്രാൻസ്ഫിഗറേഷനോടൊപ്പം ഒരു മുറിയിൽ സ്ഥാനം പിടിച്ചു.